Stefan Uroš I- Kralj koji je pomirio vere - Srpski vladari\nObjavio / la:Oblak beli | 4.12.20. | Istorija, Srpski vladari | 0 |\nStefan Uroš I Nemanjić postaće poznat po tome što je bio kralj koji pomirio dve vere.\nAli, pre toga, dešavaće se događaji koji će mučiti istoričare. Kako je na vlast došao treći sin Stefana Prvovenčanog – Uroš zvani Hrapavi ( verovatno zbog ospica koje je imao)- istoričari ni danas ne znaju. U ondašnjim hronikama, ali ni kasnije, nije detaljno opisan taj važan podatak, tako da se nagađa da je došao na vlast „ možda sredinom 1241. godine”, ili „posle prolaska Mongola“.\nZna se samo da je srpska vlastela odigrala važnu ulogu u svrgavanju Vladislava I ( drugog sina Stefana Prvovenčanog) i postavljanju Uroša I – trećeg sina Stefana Prvovenčanog, kao što je sedam godina ranije svrgnula s vlasti Radoslava ( prvog sina Stefana Prvovenčanog) dajući krunu Vladislavu I.\nSudbina je htela da sva tri sina Stefana Prvovenčanog, jedan za drugim, budu svrgavani s trona. Njihova vladavina, koja u slučaju Radoslava i Vladislava nije bila dugog veka, dok je Uros I vladao 32 godine, takodje je bila na neki način slična. Svi su se vezivali za različitu politiku moćnih suseda, što je izazivalo nezadovoljstvo srpskog plemstva. Za vlade prva dva sina Stefana Prvovenčanog Srbija je bila po uticajem epirskih Grka i Bugara, dok je Uroš potpao pod ugarski uticaj. Zameralo mu se i da nije zastupao isključivo pravoslavnu tradiciju.\nTo je bilo donekle razumljivo, budući da je Uroš I bio sin Ane Dondolo, Venecijanke, a svakako i pod velikim uticajem svoje žene Jelene koja je bila iz vrlo ugledne francuske porodice. Anžujska vladarska porodica naziva Jelenu „ svojom daljom rođakom“ i istoričri ne sumnjaju da je sa njom u rodbinskoj vezi, ali nema dokaza da je u bliskoj vezi. Ipak joj je ostao naziv Jelena Anžujska.\nKraljica Jelena, koja se udala za srpskog kralja Uroša I oko 1245.godine ( sa njima je imala dva sina Dragutina i Milutina), bila je pravi zaštitinik katolicima na Primorju, dokle se protezalo Uroševa vladavina. Bila je poštovana i od pravoslavaca i od katolika, veoma ugledna, takođe,o čemu svedoči njena prepiska sa rimskim papama. Pravoslavni manastir Gradac na levoj obali Ibra njena je zadužbina, ali je ona obnavljala i gradove u dukljanskoj oblasti posle najezde Mongola i podizala katoličke crkve i manastire u Kotoru, Baru, Ulcinju i Skadru.Zbog toga je Srpska pravoslavna crkva uvrstila među svetitelje.\nUroš je zbog Jelene želeo da učini svojim katoličkim podanicima i da na papskoj kuriji izdejstvuje priznanje Barske arhiepiskopije koje joj je bilo oduzeto. U namere se umešala Dubrovačka crkva koja je tražila da se barski kaptol podvrgne njoj. Papa je stao na stranu Dubrovnika zbog čega su Barani ( katolici) tražili zaštitu od svog kralja Uroša. Strasti su se toliko rasplamsale da se 1252. godine na papskoj kuriji između dve crkve vodila prava parnica. Dubrovnik je tražio saveznika u borbi protiv Srbije i našao ga je u Bugarima. Jedna bugarska vojska upala je tako 1254. godine u Srbiju, stigla sve do Ibra, ali se ubrzo povukla. To je bio razlog da se Ugarska stavi na stranu Srbije. Dubrovnik je bio prinuđen da se pomiri sa Urošem, ali je srpski kralj onda napao Republiku 1275.godine. Opustošio je zaleđe, a vojskovođu Benedikta Gundulića i njegovog pomagača, zarobio i oslepeo. Venecija se umešala, došlo je do primirja pre nego što je Uroš uspeo da zauzme grad.\nU to vreme, zaoštrilo se izeđu oca i sina. Stariji sin Urošev, Dragutin, koji se oženio ćerkom ugarskog kralja Bele IV, Katarinom, tražio je od oca da mu da na upravljanje jednu veću oblast kao mladom kralju. Uroš je to odbio, pa je mladi kralj potraži pomoć od Ugarske.\nUgarskom vojskom Dragutin uspeva, u jesen 1276. godine, da kod Gacka pobedi oca.\nPosle poraza, kralj Uroš, povukao se u Zahumlje, možda u trebinjsku oblast, gde se zakaluđerio uzevši crkveno ime Simon. Umro je verovatno 1280. godine. Sahranjen je u svojoj lepoj zadužbini, u Sopoćanima, u Raškoj, u manastiru koji je kao i Mileševa očuvao najlepše srpske freske 13. veka.\nStefan Uroš I došao je na vlast u vreme posle prolaska Mongola ( tokom 1241/42.godine). To je vreme pustošenja teritorija kroz koje su prošli, ali to je i vreme kada u Srbiju dolaze rudari poznati pod imenom Sasi. Oni su, takođe, bežeći pred najezdom Mongola, stigli u Srbiju. Sa sobom su doneli tehnologiju prerade rude plemenitih metala, pre svega srebra, bakra i olova. Zahvaljujući njima, Srbija je razvila rudnike Brskovo, Trepču, Rudnik, Rogoznu, Novo Brdo, sa kojima se uporedo razvijala trgovina.\nStefan Uros je kovao srebrni novac, što mu je omogućilo ugled, ali i veće prihode, zahvaljujući kojima se osamostalio od srpske vlastele. Vlastela ga nije finansirala, a on je mogao da oformi i drži veoma značajnu plaćenu vojsku.\nVidi još: Vladislav imao istu sudbinu kao brat\nPrevious Bundeva žuta, lekovita debeljuca\nSledeći Kalorija, pakosnica koja broji zalogaje


U kom momentu cena raste/pada\nAutor Tema: U kom momentu cena raste/pada (Pročitano 8359 puta)\n« poslato: 09.12.2011, 19:25:50 »\nInteresuje me - da li bi neko mogao da mi kaze - kada cena raste(pada)\nKad npr. trejderi cuju neku vaznu vest pa ogromna vecina njih preduzme neku akciju - ili zatvore nalog ili ga otvore.\nOvde sam dao primer za mene - al zamislite da puno tradera uradi isto u istom trenutku.\nAko ja naprimer Kupujem , to ce usloviti teoretski (malo naravno) uvecanje cene - cena skace.\nI obratno, ako ja naprimer Prodajem , to ce usloviti (malo naravno) padanje cene.\nKada i KAKO ce se moj nalog UTICATI na cenu (teoretski naravno)? :\nA) u trenutku otvaranja naloga , ili\nB) u trenutku zatvaranja naloga ( sto moze biti i posle 2 dana).\nC) ili u oba slucaja dolazi do uticaja na promenu cene\nIli to zavisi od tipa naloga. Ovo je moje razmisljanje - Pitam vas da li sam u pravu ?\nAko cena ima uzlazni trend. I stigne losa vest koja ce uticati da padne. Traderi koji imaju otvorene naloge kupovne (jer je uzlazni trend) skoro istovremeno zatvaraju svoje kupovne naloge - bojeci se predstojeceg pada cene. U tom trenutku bi trebalo cena da skoci - puno kupovnih naloga je zatvoreno. Znaci zatvaranjem kupovnog naloga cena skace, (dok se prilikom otvaranja Kupovnog naloga ne desava uticaj na cenu)\nIstovremeno traderi otvaraju prodajne naloge , zbog lose vesti narovno - u trenutku otvaranja Prodajnog naloga cena pada (dok se prilikom zatvaranja Prodajnog naloga ne desava uticaj na cenu).\nOdg: U kom momentu cena raste/pada\n« Odgovor #1 poslato: 09.12.2011, 22:03:23 »\nCitat: bosanova 09.12.2011, 19:25:50\nPa, delimično... Logički razmišljaš i to je za pohvalu, ali ćeš vremeno da primetiš da se na fx-u ne dešava sve po logici.\nAli, nažalost, mi smo vrlo mali i moramo da igramo kako veliki igrači sviraju. Dakle ako se dese dobre vesti za dolar ne mora da znači da će valuta da ojača, nego će big players da pohrle za akcijama američkih kompanija pa će dolar da padne u zapećak u to vreme i da slabi.\nS druge strane, ono što si pitao u vezi SL-a: zamisli situaciju da znaš da je jako puno trgovaca stavilo na sell, SL na 1.4000, a trenutna cena je 1.3950. Naravno da će tržište da ode da pokupi sve te SL-ove i samim tim čišćenjem da ugrabi još momentuma za pohod na gore pa će tako da dođe na 1.4050 (na primer) i tek onda da se spusti...\nSve u svemu: big fish eats little fish. Mi smo tu da uhvatimo talas!\n« Odgovor #2 poslato: 10.12.2011, 00:44:13 »\nCenu odredjuje odnos ponude i traznje za odr valutom. Ako ponuda raste cena mora da pada da bi bila primamljiva. ako traznja raste onda je valuta vec primamljiva i cena mora da raste.\nKad se izjednjace ponuda i traznja- buy i sel tu kurs staje- ostaje konstantan u ravnotezi , dok se opet ne poremeti usled promene ponude ili traznje.\nKad veliki broj pozicija idu buy eurusd a manji broj ili manja kolicina ide sel kurs raste . Oni su na trzistu. E sad cena dostigne neki nivo i veoma je visoka tako da vise niko nece da kupi u tom trenutku su jaci prodavci i oni obaraju cenu a i tad se desi da dodje losa vest za eur i sad i oni sto su kupili izlaze iz pozicije tako sto prodaju dakle i oni obaraju cenu, i samo tako mogu da izadju sa trzista ako obave kupoprodaju odredjenog para u istom obimu . E sad kad sve manje njih prodaje cena sporije pada i i kad opet kupci preovladaju cena opet raste. Zato je osnovno pravilo rastuceg trenda HH HL i opadajuceg Lh LL.\nDakle svi uticu i kad ulaze u poziciju i kad izlaze.\nObrati paznju na volume indikator i videces da kad se objavi vest na m1 time frame u se vidi koliko je njih kupilo ili prodalo u tom minutu a cena kaze kojih je bilo vise.\nAko cena oscilira izmedk odredjenih nivoa onda kurs ostaje u tim granicama jer su snage izjednacene i to sve dok jedna strana ne preovlada.\nTu se cesto desavaju i lazni proboji kad cena naglo krene u jednu stranu pa se jos brze vrati. Zato se ceka da se proboj i povratak zavrse i onda se vidi da li je proboj nivoa bio pravi i cena ce i dalje u tom smeru ili se vraca u okvire.\nA uticaj trejdera postoji. Ako gledas glafikon i trenutnu svecicu na m1 i vidis da cena pada za 0.1 pips pa 1 pips pa 10 pipsa u sekundi onda znas da su veliki igraci u igri i ti im pomazes i hvatas talas.


Modeli zarada i merenje ucinka zaposlenih - Mentorski seminar\n„MODELI ZARADA I MERENJA UČINKA ZAPOSLENIH“\nOpšte informacije: Trajanje - 2 dana; Održava se kao otvorena, „in-house“ i individualna obuka. Postiže odlične rezultate i kao individualna i kao interna obuka.\nVeličina grupe: Na otvorenim terminima do 7 polaznika, kao interna obuka do 12 polaznika.\nCilj seminara: Razumevanje procesa uvođenja i ukazivanje na moguće kriterijume procene radnog učinka zaposlenih. Predstavljanje mogućnosti upotrebe platne strukture kao sredstva za ostvarivanje strateških ciljeva. Detaljna analiza uspešnih modela kojima se meri učinak zaposlenih, sa posebnim osvrtom na one koji su primenjivi u našim uslovima.\nKome je namenjen: Zaposlenima u ljudskim resursima, vlasnicima, direktima sektora, šefovima timova i svima koji upravljaju bilo kojim brojem ljudi.\nPredavač: Ivan Marković, Zaposlenje Org, Senior Partner, konsultant za IT i šef tima za izradu sistema za merenje učinka zaposlenih sa bogatim iskustvom na izradi sistema i obuci zaposlenih u zemlji i inostranstvu. Sertifikovani predavač sa više od 300 održanih seminara i obuka.\n„In-house“: Seminar daje izuzetne rezultate kao interna obuka. Posebno preporučujemo organizaciju posebnog termina vlasnicima i višem menadžmentu kako bi razumeli moguće koristi i sam proces uvođenja sistema. Veoma često se organizuje i kao interna obuka za zaposlene koji će raditi na poslovima izrade sistema ili vršiti ocenjivanje. Program se uve kmože prilagoditi specifičnim potrebama firme i ciljne grupe za koju se održava, što dodatno štedi vreme.


Duge kolone vozila na više bh. graničnih prelaza, na prelazak se čeka satima | BL!N Magazin\nBosanci pohrlili na more\nDuge kolone vozila na više bh. graničnih prelaza, na prelazak se čeka satima\nHronika 08.07.17, 14:57h\nJutros je iz Bihaća put Srebrenice krenulo 285 biciklista i 28 maratonaca u okviru maratona ''Da se nikad ne ponovi i ne zaboravi''\nDuge kolone vozila zabilježene su na graničnim prijelazima Doljani, Gabela Polje, Ivanica i Trebimlja, gdje se na izlazu iz BiH čeka se više od dva sata.\nNa graničnim prijelazima Bosasnki Brod i Bijača na ulazu u BiH čeka se više od sat vremena. Na GP Izačić pojačana je frekvencija u oba smjera, a zadržavanja su do 40 minuta. Na ostalim graničnim prijelazima promet vozila je pojačan, ali se na prelazak granice ne čeka duže od 30 minuta, saopćeno je iz Bosanskohercegovačkog auto-moto kluba (BIHAMK).\nJutros je iz Bihaća put Srebrenice krenulo 285 biciklista i 28 maratonaca u okviru maratona "Da se nikad ne ponovi i ne zaboravi". Planirano je da prva ruta maratona bude Bihać-Bosanski Petrovac-Ključ-Jajce, gdje će maratonci prenoćiti, a onda sutra nastaviti drugu rutu za Sarajevo.\nMaratonci se kreću uz policijsku pratnju, a iz BIHAMK-a mole sve učesnike u saobraćaju da uspore u trenutku prolaska kolone.\nZbog visokih dnevnih temperatura, savjetuju građane da na duža putovanja kreću u ranim jutarnjim satima ili kasno poslijepodne, a ukoliko ipak putuju tokom dana, da prave pauze svakih 100-120 km. Prije napuštanja vozila treba ugasiti rashladne uređaje, kako bi se organizam na vrijeme navikao na vanjsku temperaturu zraka.\nDo kraćih zastoja tokom dana dolazi na dionicama gdje se izvode sanacioni radovi i gdje je obavezno poštivanje postavljene signalizacije. Radi se o putnim pravcima: M-17 Vrapčići-Bišće Polje, M-4 Simin Han-Kalesija i M-16 Poriče-Kupres.\nDonji Vakuf-Travnik, zbog radova na redovnom održavanju (izlaz iz Donjeg Vakufa) povremeno se saobraća usporeno.\nGromiljak-Blažuj, zbog izvođenja neophodnih radova na dionici Zelena meraja-Mostarsko raskršće saobraća se naizmjenično, jednom trakom, uz moguće povremene kraće obustave (do 15 minuta).\nStolac-Ljubinje, (na području općine Stolac), zbog radova na deminiranju terena u vremenskom periodu od 05.30 do 13.30 sati, dolazi do polusatnih obustava saobraćaja, uz 15 minuta propuštanja vozila.\nPoriče-Kupres, zbog izvođenja radova na sanaciji slijeganja ceste (nasipa) i škarpe zasjeka na mjestu izvođenja radova saobraća se naizmjenično, jednom trakom.\nVrapčići-Bišće Polje, zbog radova na redovnom održavanju, u vremenu od 8.00 do 16.00 sati, saobraća se jednom trakom, uz povremene obustave.\nDrivuša, izvode se radovi na izgradnji pristupnog puta za most "Drivuša" sa privremenim priključkom na magistralni put M-17. Saobraćaj se odvija usporeno u zoni izvođenja radova.\nŽivinice, zbog radova na rekonstrukcije raskrsnice sa regionalnim putem R-469, vozila saobraćaju jednom trakom.\nRogatica-Ustiprača (u mjestu Dub) zbog radova na miniranju terena u vremenskom periodu od 09.00 do 10.00 sati i od 14.00 do 17.00 sati, dolazi do povremene obustave saobraćaja.\nR-471 Lukavac-Banovići, zbog prevoza cementa industrijskim kolosijekom pruge preko regionalne ceste Lukavac-Banovići, dolazi do povremenih 15-minutnih obustava saobraćaja.\nR-473 Nemila-Bistričak-Teslić, zbog većeg odrona potpuno je obustavljen saobraćaj.\n-Zbog održavanja manifestacije "Vogošćanski dani" do 9. jula privremeno se obustavlja saobraćaj od 18.00 do 24.00 sata u ulici Jošanička (od skretanja za O.Š Mirsad Prnjavorac" do raskrsnice sa ulicom Samira Gradišića).\n-Zbog izvođenja neophodnih radova izmjenjen je režim saobraćaja u ulicama: Krivoglavci, Vahide Maglajlić, Franjevačka, Nevjestina, Zvornička, Nikole Šopa, Aleksandra Puškina, Zagrebačka i Azize Šaćirbegović, kao i na raskrsnici ulica Prijedorska i Gradačačka.\n- Zbog radova na izgradnji glavnih kanalizacijskih kolektora grada Mostara, na snazi je potpuna obustava saobraćaja u ulici Maršala Tita ( na relaciji Šarića džamija-Lučki most), dok je u ulici Kardinala Stepinca (ispred hotela Ero) desna traka zatvorena za saobraćaj, a lijeva je otvorena za dvosmjerni saobraćaj.\n- Zbog izgradnje poslovnog objekta na Trgu Maršala Tita, saobraća se jednom trakom.\nU toku su sanacioni radovi u ulici Zuhdije Žalića (od ulice M. Tita do mosta na rijeci Grabarskoj), zbog čega je saobraćaj obustavljen i preusmjeren na alternativne pravce.


Zašto žene varaju? 6 najčešćih razloga\nUkoliko ste pročitali naš članak o tome zašto muškarci varaju, došlo je vreme da otkrijemo i drugu stranu priče. S obzirom da prevare, nevernost i afere nisu rezervisane samo za jači pol, vreme je da otkrijemo koji su to najčešći razlozi zbog kojih žene varaju svoje partnere i supružnike. Iako se muškarci često smatraju i prikazuju kao pol koji je skloniji prevari, što i jeste statistički potvrđeno, studije pokazuju da se rodna razlika u neverstvu sve više sužava - posebno među mlađim ljudima. Za razliku od prethodnih generacija, trenutno, žene i muškarci varaju približno istim stopama, mada se razlozi zbog kojih žene varaju najčešće razlikuju od onih koje muškarce navedu na nevernost. Međutim, i dalje ostaje ključno pitanje: „Zašto žene varaju?“ U nastavku, pronaćićete 6 najčešćih razloga zbog kojih žene varaju, koji će vam pomoći da otkrijete motivaciju iza takvog ponašanja.\nNa prvi pogled, ako se dvoje ljudi raziđu zbog prevare jednog partnera, u toj priči je jasan negativac – neveran partner, koji je prekršio obećanje i povredio nekoga koga je navodno voleo. Ali, uvek postoje dve strane svake priče. Zašto su varali? Šta ih je dovelo do te tačke? Razlog za prevaru uvek postoji, a najčešće su to problemi u prvobitnoj vezi na kojima se ne radi i o kojima se ne komunicira otvoreno.Tradicionalno se tvrdi da žene varaju svoje partnere kada su nezadovoljne postojećim vezama i emotivnom konekcijom, dok muškarci češće varaju jer traže seksualnu raznolikost, uzbuđenje ili impulsivno iskoriste priliku koja im se ukaže. Da li je to zaista tako? Da biste bolje razumeli zašto žene varaju, sledi 6 najčešćih razloga zbog kojih pripadnice lepšeg pola odluče da pronađu ono što im fali u vezi „sa strane“.\nManjak samopouzdanja može biti uzrok zašto žene varaju\nKada se žena bori sa slikom o sebi i svojim samopouzdanjem, a od svog partnera ne oseća dovoljnu podršku, te se ne oseća dovoljno privlačnom, pametnom, cenjenom ili poželjnom, to je može podstaći da potraži pažnju negde drugde i dobije potvrdu za kojom žudi, a koju nije u stanju da dobije od svog partnera. Žene se često osećaju potcenjeno, zapostavljeno ili zanemareno. Više se osećaju kao spremačica, kuvarica, dadilja ili pružalac finansijskih usluga, nego kao supruga ili partnerka. Stoga, u nekim slučajevima, žene varaju jer traže spoljnu validaciju od nekoga ko ih vrednuje onakvima kakvi jesu i čini da se osećaju poželjno zbog njih samih, a ne zbog njihove uloge u porodici.\nŽelja za intimnošću\nStudije sugerišu da su muškarci koji varaju prvenstveno motivisani seksom, dok žene često varaju kako bi ispunile svoje emotivne potrebe. U slučaju emotivne afere, seks čak i ne mora da bude deo jednačine. Bez obzira da li je veza fizičke ili emotivne prirode, jedan od najčešćih razloga zašto žene varaju je taj što žude za bliskošću, razgovorom, empatijom, poštovanjem, odanošću, obožavanjem, podrškom ili nekom drugom konekcijom, koja im nedostaje njihovoj trenutnoj vezi i čini da se osećaju emotivno prazno i neispunjeno. Žene se osećaju cenjenije i povezanije sa svojim partnerima putem neseksualne, emotivne interakcije, nego seksualnih aktivnosti. Kada ne osećaju takvu vrstu povezanosti sa svojim partnerom, mogu je potražiti drugde.\nU društvu postoji zabluda da samo muškarci uživaju u seksu. Međutim, žene podjednako imaju potrebu za ispunjavajućim seksualnim životom, te ukoliko ga ne dobiju kod kuće, mogu ga potražiti na drugom mestu. Iako je veća verovatnoća da će muškarci varati zbog seksualnog uzbuđenja, to je i dalje jedan od najčešćih razloga zbog kojih žene varaju. Najpredvidljivija stvar u vezi je da će vremenom, kvalitet, strastvenost i učestalost seksa između para izbledeti, jer dozvolimo da nam pređe u naviku i postane monoton. Stoga, nije iznenađujuće što nekim ženama koje varaju nedostaje ona uzbudljiva i strastvena faza sa početka veze. Kao i za sve ostalo, ispunjavajuć seksualni život zahteva rada i truda, a mnogi ljudi to uzimaju zdravo za gotovo.\nJedan od najčešćih razloga zašto žene varaju svoje partnere, jeste zbog usamljenosti. U haotičnom tempu života današnjice, muškarac možda radi po cele dane, često putuje zbog posla ili je jednostavno emotivno nedostupan, ostavljajući nju kod kuće, usamljenu. Možda su se našli u životnoj fazi kada je teže steći prijatelje da popune tu prazninu ili su prepavljeni obavezama i problemima. Bez obzira na razlog, usamljenost nas može dovesti do toga da iskrivimo percepciju, tako da na sebe, svoj život i svoje odnose gledamo negativnije - što zauzvrat štetno utiče na naše ponašanje. Ovo može dati odgovor na pitanje: „Zašto žene varaju?“, jer ih osećanje izolacije, usamljenosti i emotivne distance sa partnerom (do koje usled takvih uslova dođe), navede da društvo i pažnju potraže izvan svoje primarne veze.\nIako čuvena „kriza srednjih godina“ uglavnom pogađa ljude između 35 i 60 godina, ovaj događaj, koji se često predstavlja kao period egzistencijalne krize i preispitivanja, nije toliko povezan sa godinama, već sa životnim okolnostima. Veliki životni događaji, poput smrti roditelja ili velike životne prekretnice, mogu izazvati ovu krizu kod žene, što će je dovesti do preispitivanja svog života i borbe s teretom očekivanja da bi trebala da „ima sve“ - uspešnu karijeru, savršenog partnera i decu, što najčešće bude jedan od razloga zašto žene varaju. Događaji zbog kojih promenite pogled na sebe ili život, koji vas ushićuju ili izbacuju iz ravnoteže, mogu dovesti do prevare, traženja uzbuđenja i nove ljubavi ili „isprobavanja“ drugog tipa muškarca. Žena se može ponašati neuobičajeno dok pokušava da ostvari svoj potencijal i nadoknadi „izgubljeno vreme“. To može uključivati i neverstvo, jer žena koja vara izlazi van okvira svog standardnog života u potrazi za srećom, samootkrićem i ličnim ispunjenjem.\nTeorija vezanosti sugeriše da odnosi kojima prisustvujemo u ranom detinjstvu utiču na to kako doživljavamo i ponašamo se u svojim intimnim odnosima kao odrasli. U zavisnosti od brige i pažnje (ili nedostatka istih) koje dobijamo kao dete, kao odrasli imamo jedan od tri stila vezanosti: sigurni (sa dobro prilagođenim očekivanjima i pristupima vezama), anksiozni (strah od napuštanja) ili izbegavajući (radije zadržavajući svoju nezavisnost i slobodu). Žene koje se identifikuju sa poslednja dva „nesigurna“ stila vezanosti verovatnije će pokazivati karakteristike koje ometaju zdrav odnos i veća je verovatnoća da će varati jer traže sigurnost od nezavisnog partnera ili nesvesno pokušavaju da izbegnu intimnost. Takođe, žene koje su iskusile duboku traumu, posebno seksualnu, često će ponovo „uspostaviti“ tu traumu kao način pokušaja da je savladaju ili kontrolišu, što je jedan od najčešćih razloga zašto žene varaju, a da toga nisu ni svesne.\nNeverstvo boli prevarene muškarce isto koliko i prevarene žene. Čuvanje tajni, posebno seksualnih i romantičnih, narušava poverenje u odnosima i neverovatno je bolno, bez obzira na pol. Varanje, nažalost, nije neuobičajeno, ni među muškarcima, ni među ženama. Međutim, ukoliko se to dogodi u vašoj vezi, to ne znači da to mora biti kraj. Ukoliko su oba partnera otvorena za suočavanje sa sopstvenim doprinosom problemima u vezi ili braku i voljni da nauče kako da preuzmu odgovornost za svoje postupke i rade na svom odnosu, uz dovoljno truda, postoji mogućnost da se problemi prevaziđu i reše.\nObjavljeno 3 April, 2021 u 21:23


Udruženo zločinačko kmečanje | ARHIV STAV\nUdruženo zločinačko kmečanje\n207Bespuća internetske zbiljnostiDruštvo\nInače, sama operacija “Neretva ’93” već je dugo jedna od omiljenih tema velikohrvatske propagande koja ju je često, uprkos svim dostupnim dokumentima, pa čak i originalnoj karti operacije s ucrtanim pravcima napada i napredovanja – iz kojih je i najvećem laiku jasno o čemu je riječ – predstavljala i kao “pokušaj muslimanskih snaga da osvoje Neum i Ploče i izađu na Jadransko more”.\nDa su ekstremističke ideologije u svojoj lažljivosti i sklonosti mitomaniji uglavnom slične, ma s koje strane dolazile, potvrdilo se još jednom. Ovaj put u Mostaru.\nPromocijom knjige Neretva 93′ i obrana Vrdi autora Marinka Sose pokazalo se kako se velikohrvatska mitomanija i historijski revizionizam ama baš ni po čemu ne razlikuju od velikosrpskih. Toliko međusobno nalikuju da je dovoljno samo zamijeniti termine pa da ih je tada nemoguće razlikovati.\nNa ovoj promociji, koju je organizirala udruga znakovitog naziva – Hrvatski dokumentacijski centar Domovinskog rata u BiH, iznesene su tvrdnje koje ne samo da graniče sa zdravim razumom već i pokazuju dubinu samoobmane onih koji se ne mogu pomiriti s istinom o zločinačkom karakteru separatističke paratvorevine tzv. Herceg-Bosne.\nTako, recimo, autor ove knjige operaciju “Neretva 93”, tj. pokušaj Armije RBiH, kao tada jedine legalne oružane sile Republike BiH, da deblokira putnu komunikaciju prema Mostaru, kojeg su u to vrijeme opsjedale snage HVO-a i HV i zločinački ga uništavale, naziva “zlokobnom namjerom zločinaca”.\nŠtaviše, Sosa se transportira kroz prostor i vrijeme pa tvrdi da je Armija RBiH imala samo 16% odbranjenog prostora u Bosni i Hercegovini (što bi valjda trebalo biti dosta) kojeg, navodno, “nitko nije dirao”. Pritom zaboravlja napad HVO-a i HV-a na Prozor, Gornji Vakuf, Bugojno, etničko čišćenje Stoca i Počitelja od bošnjačkog stanovništva i urbicid koji je uslijedio, pokušaj etničkog čišćenja Bošnjaka na prostoru Lašvanske doline, silne počinjene zločine i na kraju i samu zločinačku i urbicidnu opsadu Mostara, zbog koje je ova operacija Armije RBiH na kraju krajeva i pokrenuta.\nUpravo se iz ovakvih suludih Sosinih izjava vidi sva malignost zločinačke ideje Herceg-Bosne. Ovim autor, ustvari, ne samo da negira legitimitet Vlade RBiH nego i poručuje da je Bošnjacima mjera 16% Bosne i Hercegovine – na koju su bili svedeni prvo agresijom velikosrpskog, a zatim i velikohrvatskog agresora – a da je bilo šta mimo toga, bilo kakav pokušaj odbrane, posebno spašavanja opsjednutih prostora koje su velikohrvati zacrtali kao ekskluzivno svoje, ustvari zločinački pokušaj Bošnjaka da se “uzmu stoljetna hrvatska područja poput srednje Bosne”.\nA da bi ovakva promocija UZP-a dobila i svoj odgovarajuću UZP medijsku pratnju, pobrinuli su se na portalu Grude.com, s čijih su nas stranica obavijestili da je promocija održana u “prepunoj kinodvorani glavnog grada Hrvatske zajednice Herceg-Bosne”, tako da je “stolni grad Hrvata u BiH bio logičan slijed predstavljanja”.\nČini se da je Zapadna Hercegovina prostor bremenit čudima, pa pored uskrsnuća propale tvorevine Herceg-Bosne imamo i vidioce iz Gruda kojima se ukazao nekakav “hrvatski stolni grad” Mostar. Još samo da nam je dočekati i ono najveće čudo – katarzu i prihvatanje odgovornosti za vlastita nedjela.\nSandžak: Ustav Islamske zajednice, puta dva\nmarinko sosa mustafa drnišlić neretva '93 Neretva 93' i obrana Vrdi


Panika u Švedskoj: Prijavljeno masovno seksualno zlostavljanje na festivalima - Index.hr\nPanika u Švedskoj: Prijavljeno masovno seksualno zlostavljanje na festivalima\nSEDAM mjeseci od novogodišnje noći u Koelnu, kada se dogodilo masovno seksualno uznemiravanje žena, problema s napadima te prirode ima i Švedska. Posljednjih nekoliko dana prijavljeno nekoliko slučajeva napastovanja na festivalima, a glavni su sumnjivci imigranti.\nŠvedska policija objavila je kako istražuje tvrdnje da su napadi povezani s izbjeglicama, piše Foxnews.\nZabilježene su 32 prijave dječaka i mladića na trodnevnom festivalu u Karlstadu, gradu otprilike 300 kilometara udaljenom od Stockholma. Najmlađa žrva seksualnog uznemiravanja navodno ima tek 12 godina. Identificirano je sedam muškaraca koji sada čekaju da budu ispitani, rekao je policijski inspektor Leif Nystrom.\nI u Norrkopingu policija istražuje nekoliko slučajeva navodnog silovanja te nekoliko desetaka seksualnih napada koji su se dogodili na festivalu Bravalla, priopćila je policija. Kako piše britanski Telegraph, i za njih su osumnjičeni stranci.\nBend Mumford&Sons na Facebooku je objavio kako je zgrožen tim događajima, dok je švedski premijer cijelu situaciju nazvao "totalno neprihvatljivom" te policiju pozvao na detaljnju istragu.\n"Moramo uhvatiti počinitelje. Broj takvih slučajeva lagano je porastao od prošle godine , no zaista nisam siguran je li ovo baš uobičajeno samo za festivale", rekao je inspektor Nystrom.\nNa jednom festivalu u Danskom također je prijavljeno pet slučajeva seksualnog uznemiravanja, no policija je kazala kako to nije ništa neuobičajeno za takve festivale.\n#silovanje #imigranti #Švedska


PRIVEDEN ZBOG NASILNIČKE VOŽNJE: Odbio testiranje na narkotike | Novosti.RS\nPRIPADNICI Ministarstva unutrašnjih poslova u Beogradu odredili su zadržavanje dvadesetdvogodišnjem muškarcu zbog nasilničke vožnje, kao i odbijanja da se testira na prisustvo psihoaktivnih supstanci u organizmu, saopšteno je iz MUP-a.\nOn je večeras oko 19 časova, upravljajući automobilom marke „mazda“ preticao kolonu vozila na neisprekidanoj liniji na Zvezdari.\nPolicijski službenici su ubrzo zaustavili vozača, a alko-testiranjem utvrđeno je da nije imao alkohola u organizmu.\nTAMAN GA PUSTILI IZ PRITVORA, ON OPET IZA REŠETAKA: Privođenja u Kladovu i Majdanpeku, vozili pod dejstvom narkotika, pa odbili testiranje\n22. 02. 2021. u 18:40\nNADUVAO 4,2 PROMILA: Policija u Užicu zaustavila “mrtvog pijanog” vozača\n20. 02. 2021. u 21:40\nDvadesetdvogodišnjak je potom odbio droga test, nakon čega je zadržan u službenim prostorijama policije, dodaje se u saopštenju.\nnasilnička vožnja vožnja pod dejstvom alkohola vožnja pod dejstvom psihoaktivnih supstanci hapšenje\nPRIPADNICI Ministarstva unutrašnjih poslova u Beogradu podneli su prekršajnu prijavu protiv 17. godišnjeg mladića koji je izazvao saobraćajnu nezgodu u Ugrinovcima upravljajući automobilom marke "reno" pod dejstvom alkohola i bez vozačke dozvole, saopštio je MUP.\nPRIPADNICI Ministarstva unutrašnjih poslova u Beogradu odredili su zadržavanje za dvoje vozača koji su upravljali vozilom pod dejstvom alkohola, odnosno psihoaktivnih supstanci.\nPRIVEDEN MALOLETNIK: Vozio bez dozvole i pod dejstvom droge\nSAOBRAĆAJNI policajci zaustavili su danas u Novom Beogradu sedamnaestogodišnjeg vozača "zastave 128" koji je vozio bez vozačke dozvole i, kako je droga testom utvrđeno, pod dejstvom kanabisa.\nSAOBRAĆAJNA POLICIJA IMALA MNOGO POSLA: Prošle nedelje dosta pijanih, drogiranih i bahatih vozača na putevima\nU TOKU prošle nedelje saobraćajna policija isključila je iz saobraćaja u Srbiji 20 vozača zbog nasilničke vožnje i 30 vozača zbog upravljanja vozilom pod dejstvom psihoaktivnih supstanci, saopštio je danas MUP Srbije.\n15. 02. 2021. u 11:40


Kraj sezone za talentovanog fudbalera - Sportske novosti\nNaslovna Fudbal Novosti Fudbal Kraj sezone za talentovanog fudbalera\nKraj sezone za talentovanog fudbalera\nČelzi je nakon remija protiv Barnlija na svom terenu (2:2) ostao bez dva veoma važna boda u “borbi” za plasman u TOP 4 tima Premier lige, ali i bez svog krilnog napadača, Kalum Hadson-Odoija.\nNaime, talentovani engleski fudbaler se povredio na spomenutoj utakmici, te je pri kraju prvog dela igre morao da napusti teren. Hadson-Odoi je pretrpeo povredu Ahilove tetive, te je aktuelna sezona za njega završena i neće biti na raspolaganju treneru ekipe, Mauriciju Sariju za predstojeće susrete u nacionalnom prvenstvu i u Ligi Evrope.\n“Stvarno sam razočan zbog povrede Ahilove tetive i što sam na ovakav način okončao sezonu. Sada moram naporno da radim i pokušam da se vratim jači za sledeću sezonu”, poručio je”, engleski reprezentativac.\nPrethodni tekstTiket dana – 23. april 2019.\nSledeći tekstFrancuski reprezentativac samokritičan nakon ubedljivog poraza


Objavljeno sreda, 11 april 2018 09:18\nPčelarski bikini - nesvakidašnji poduhvat\nFormiranje "brada" od pčela više ne izaziva tako velika čuđenja kod pčelara kao ranije, dok je utisak koji taj vid pčelarske zabave i nadmetanja i istovremeno promocije pčelarstva i marketinga izaziva kod ljudi koji su izvan pčelarstva i dalje vrlo veliki. Ali kada žene koje se bave pčelarstvom naprave bikinije od pčela , to već predstavlja ogromno iznenađenje, pa i šok za svakoga.\nOvaj nesvakidašnji poduhvat izvele su četiri mlade žene, ženska ekipa naučnika sa Pčelarske laboratorije "Davis Honey" pri Univerzitetu u Ohaju (SAD). To je bio jedan vid njihove zabave, izazov koji je predstavljao prolećnu proslavu, kao i mogućnost da pokažu studentima ponašanje pčela.\nMože se naravno predpostaviti da im to nije bilo prvi put. Suzan Kobi, koja je vodeći stručnjak za selekciju i veštačku oplodnju matica u toj laboratoriji ima zaista dugo iskustvo. Jedno od njenih prvih iskustava je bilo kada su ona i njen suprug Tim na venčanju formirali dvostruke brade od pčela. Sa svojim suprugom se upoznala na pčelinjaku za komercijalnu proizvodnju matica krajem sedamdesetih godina, oboje su bili pod pčelarskim velovima i pošto su pčele potpuno okupirale njihove živote, smatrali su prikladnim da kažu "da" pokriveni sa 15.000 pčela.\nSuzan i Tim u članku "Brade i bikiniji od pčela" u časopisu "The Beekeepers Quarterly" br. 81 detaljno opisuju svoje iskustvo iz koga navodimo najvažnije delove.\nSezona i vremenski uslovi igraju važnu ulogu. Optimalno vreme je prolećna sezona rojenja, kada je dobra paša i ima puno mladih pčela. Toplo i sunčano vreme je takođe neophodno. Promene vremena, oblačnosti ili pad vazdušnog pritiska, kao i iznenadni prestanak paše mogu promeniti temperament pčela.\nVažno je pažljivo izabrati pčelinja društva od kojih će se formirati rojevi za pčelinje brade. Trebalo bi koristiti samo društva koja su konstantno mirna, u ovom slučaju korišćena je kranjska rasa, društva iz selekcije "Kranjska pčela Novog Sveta" ("New World Carniolan"). Ključni faktor je da se radi sa mladim pčelama uzetim sa legla iz nekoliko društava. One imaju manje otrova i manje se brane u poređenju sa starim. Takođe, imaju jaku tendenciju da formiraju roj i ostaju sa maticom. To olakšava oblikovanje i formiranje roja i navođenje pčela onako kako se želi.\nJery Wright (Džeri Rajt)\nSusan Cobey (Suzan Kobi)\nPrvi korak je formiranje rojeva od dobro nahranjenih mladih pčela. Roj se formira trešenjem pčela hraniteljica sa legla iz nekoliko društava u pakete. Paketi se takođe hrane sirupom tokom nekoliko sati i drže u hladnoj, tamnoj i dobro prozračenoj prostoriiji. Pred sumrak pčele iz paketa se stresaju napolju i rojevi se hvataju na postavljenim postoljima.\nNa postolja se stavljaju matice u kavezima, koje se uzmu iz paketa i hranilice sa sirupom (tegle koje stoje na dasci postavljenoj na stubu). Da bi se pčelama obezbedilo mesto gde se mogu uhvatiti u roj, stavlja se komad žičane mreže. Roj se preko noći smiri na postolju.\nNarednog jutra, 3-4 sata pre velikog događaja, rojevi se stresu sa postolja i pčele se podižu u vazduh. Dopušta im se da ponovo formiraju rojeve, sa svojim maticama u kavezu na postoljima. Rojevi se stresaju sa postolja - ruše nekoliko puta u sve češćim vremenskim intervalima, što vodi formiranju prvih brada pčela.\nSvaki put kada se roj strese, pčele se podstiču da formiraju rojeve lakim dimljenjem dok su na zemlji. One se vrlo brzo naviknu na rasturanje rojeva i to olakšava stavljanje pčela na osobu koja će nositi "bradu" ili skidanje pčela sa nje. Feromonski mamci se (opciono) koriste za kontrolu, upravljanje i održavanje kohezije roja na čovečjem telu. Koristi se više živih matica i nekoliko sintetičkih feromona. Može se upotrebiti i komad voska impregniran feromonima. Da se pčele odbiju sa lica ili drugih delova tela (nepoželjnih za skupljanje pčela) koriste se repilenti (hemijska sredstva - odbijači insekata). U uši se stavljaju loptice od vate.\nChristen Corey (Kristin Kori)\nBerma Esmen (Berma Esmen)\nKad je dresura pčela završena, nekoliko minuta posle lične pripreme, osoba koja će nositi bradu dolazi do postolja gde stoji nosač na kome je roj. Roj se rastura, pčele su u vazduhu, osoba se pomera na mesto gde je bilo postolje i predstavlja njegovu zamenu. Kavez sa maticom, uzetom sa postolja se pričvršćuje za osobu. Feromonski mamci se mogu dodati da pomognu formiranje roja na telu osobe.\nPčele privučene maticom i feromonima ponovo formiraju roj na telu osobe. Kako počinju da se skupljaju, brada raste. Da bi se formiralo više brada od pčela efikasnije je da se u jedno vreme radi samo sa jednom osobom. Kada se željeni broj pčela sakupi i pčele oblikuju, osoba bi trebalo da se pomeri sa tog mesta. Sledeća osoba dolazi na to mesto i postupak se ponavlja. Kada se oblikuje nekoliko brada od pčela, te osobe sa svojim bradama i bikinijima mogu da se kreću okolo čineći impresivnu grupu.\nZa više brada i bikinija formira se 4-6 rojeva. Svaki roj ima svoje postolje, maticu i hranilicu sa sirupom i individualno se dresira. Svaki roj sadrži oko 2kg pčela. Nekoliko pčelara koji su prisutni pomažu da se bikiniji i brade formiraju i rasformiraju.\nLako je izvući se iz situacije, brzo i sigurno ukloniti pčele. Najefikasniji način je da se napravi jedan skok napred i gore, roj će pasti na zemlju. Osoba zatim zakorači unazad i lagano ode sa tog mesta. Osoba -pratilac ide sa tom osobom i pažljivo ispunjava vazduh dimom, brišući preostale pčele. Otklanjanje pčela je trenutak kada se najverovatnije dobije poneki ubod.\nNa mesto gde je roj strešen dolazi druga osoba da dobije bradu ili se postavlja postolje za roj. Kada se završi sa ovom zabavom, donosi se jedno telo košnice, sa ramovima i roj se naseljava, a uveče prenosi na pčelinjak.\nAutori članaka napominju da pčelari početnici ne bi trebalo da izvode ovaj poduhvat, pošto može biti opasan ako uslovi nisu optimalni ili ako se nema dovoljno iskustva sa pčelama. Strah i panika mogu izazvati masovne ubode. Eventualnu publiku bi trebalo zaštititi ogradivši mesto događaja mrežama.\nObavezno je imati bezbednosni plan i odgovarajuću medicinsku zaštitu - antihistamine za oralnu upotrebu i injekcije epinefrina pri ruci. Iskusan pčelar bi trebalo da napravi plan i da daje savete tokom tog poduhvata. Svaka osoba koja će imati bradu ili bikini od pčela treba da ima svog pomagača sa dimilicom i četkom.


BIC Türkiye Garanti Bankası A.Ş., Oto Sanayi Sitesi / Bursa (Turska) (SWIFT kod).\nBIC Türkiye Garanti Bankası A.Ş., Oto Sanayi Sitesi / Bursa\nNaziv banke: Türkiye Garanti Bankası A.Ş., Oto Sanayi Sitesi / Bursa\nUlica: Yiğitler Mahallesi E3 Sokak No: 13-15 16300\nTelefon: +90 (0)224 275 25 00\nFaks: +90 (0)224 275 25 20\nBIC Türkiye Garanti Bankası A.Ş., Oto Sanayi Sitesi / Bursa (Turska) (SWIFT kod)\nBIC za Türkiye Garanti Bankası A.Ş., Oto Sanayi Sitesi / Bursa u gradu Bursa je TGBATRISXXX. Skraćenica BIC označava 'poslovni identifikacioni kod' (ranije 'bankovni identifikacioni kod'). Ovo je međunarodno standardizovani kod za identifikaciju filijala u platnim transakcijama. Koriste ga kreditne institucije, brokeri i slične kompanije širom sveta i on na jedinstven način identifikuje svakog partnera koji direktno ili indirektno učestvuje u platnim transakcijama. BIC/SWIFT BIC se u platnim transakcijama koristi u kombinaciji sa IBAN-om (= međunarodni broj bankovnog računa), pri čemu BIC identifikuje banku, a IBAN identifikuje relevantni račun koji se tamo nalazi.\nSedište banke je Türkiye Garanti Bankası A.Ş., Oto Sanayi Sitesi / Bursa u gradu Bursa. Shodno tome, Bursa se nalazi u zemlji Turska. Türkiye Garanti Bankası A.Ş., Oto Sanayi Sitesi / Bursa se može kontaktirati na 0224 275 25 00.


Svečano otvoren 27. Festival evropskog filma Palić - ATA Stars\nHome/Vesti - ostalo/Film/Svečano otvoren 27. Festival evropskog filma Palić\nPovezana vest: Džejms Foks i sin u Madoninom filmu o kralju Edvardu Osmom\nPovezana vest: Pola veka filmova o Džejmsu Bondu\nPovezana vest: Dokumentarac o Bijelom dugmetu sutra u Subotici\nPHOTO: : Ivica Vojnić\nBy ATA Stars Redakcija|2020-09-13T11:24:02+01:00septembar 12th, 2020|Film|0 Comments


Na BLSE ostvareno 55 transakcija - Akta.ba\nNa BLSE ostvareno 55 transakcija\n06.07.2018. 14:44 / Izvor: Akta.ba\nNa današnjem trgovanju ostvaren je promet od 32.663,14 KM, kroz 55 transakcija.\nVrijednost BIRS indeksa se nije promjenila i iznosi 508,81 poena.\nOd akcija na službenom berzanskom tržištu lista B najveći promet je ostvaren sa akcijama ZTC Banja Vrućica a.d. Teslić, trgovalo se u iznosu od 0,00 KM, po prosječnoj cijeni od 0,673 KM po akciji.\nUkupan promet sa obveznicama na današnjem trgovanju iznosio je 14.438,30 KM. Od obveznica najviše se trgovalo sa obveznicama Republika Srpska - izmirenje ratne štete 12 u vrijednosti od 10.080,80 KM. Prosječna cijena ovih obveznica ostvarila je pad od -0,01%.\nNajveći promet na tržištu fondova ostvaren je sa DUIF Kristal Invest a.d. - OMIF Future Fund, trgovalo se u iznosu od 4.113,12 KM, po prosječnoj cijeni od 8,59 KM po akciji.\nUdjeli/akcije 2 fonda su ostvarile rast prosječne cijene, od čega je najveći rast imao DUIF Kristal Invest a.d. - OAIF Opportunity Fund (2,92%), i danas se ovim fondom trgovalo po prosječnoj cijeni od 3,52 KM.\nOd hartija od vrijednosti na slobodnom tržištu najveći promet je ostvaren sa Birač a.d Zvornik - u stečaju akcijama, trgovalo se u iznosu od 998,57 KM, po prosječnoj cijeni od 0,0001 KM, čime je ostvaren pad u odnosu na prošlo trgovanje za -99,00%.\nOd akcija na slobodnom tržištu rast cijena akcija zabilježile su akcije samo jednog emitenta, a najveći rast imale su akcije preduzeća Bosnamontaža a.d. Prijedor (12,99%), i sa ovim akcijama danas se trgovalo po cijeni od 4,00 KM, u vrijednosti 212,00 KM.\nOd akcija na slobodnom tržištu pad cijena akcija zabilježile su akcije 9 emitenata, od čega su akcije preduzeća Hidrogradnja GIK a.d. I Sarajevo - Pale - u stečaju ostvarile pad od -99,99% i trgovalo se po cijeni od 0,0001 KM po akciji, u vrijednosti od 104,29 KM.


Zmajevi u Brazilu se pripremaju za meč protiv gaučosa: Spremniji smo od Argentine – Magazin Plus\nHome/Zmajevi u Brazilu se pripremaju za meč protiv gaučosa: Spremniji smo od Argentine\nZmajevi u Brazilu se pripremaju za meč protiv gaučosa: Spremniji smo od Argentine\nFudbalski A reprezentativci Bosne i Hercegovine jučer nisu imali mnogo obaveza. Izuzev jutranjeg treninga održanog u suncem okupanom kampu “Antonio Fernandes”, a koji je privukao mali broj ljubitelja fudbala, ali i veliki broj novinara i uniformisanih lica, izabranici Safeta Sušića ostatak dana proveli su u bazi hotela Case Grande.Pape je odlučio odgoditi popodnevni trening zbog otvaranja Svjetskog prvenstva, što je obradovale njegove izabranike, kojima je odmor potreban. Daleko od toga da su umorni, ali svakodnevni dvostruki program ne može da ne ostavi traga. Čak i ako je riječ o profesionalcima koji bespogovorno obavljaju sve zadatke.\nA treninzima se najviše raduje Ermin Bičakčić. Defanzivac je na pripreme stigao povrijeđen, no zahvaljujući naporima ljekarskog tima sa doktorom Reufom Karabegom na čelu uspio je odigrati posljednju test utakmicu protiv mladog tima Santosa u kojoj su zmajevi slavili pobjedu (5:1) te dodatno podigli stepen sampouzdanja uoči otvaranja Mundijala protiv Argentine\n“Osjećam se odlično i uprkos tome što sam bio povrijeđen sada sam spreman za takmičarske izazove. Radio sam individualno, nisam izgubio ritam i sto posto sam spreman za izazove. Da li ću igrati protiv Argentine zavisi od selektora. Opet kažem, spreman sam, ali selektor je taj koji odlučuje i kakva god da odluka bude, poštovat ću istu”, kazao je Bičakčić, koji konkuriše za mjesto stopera na kojem je selektor Sušić u prijateljskim utakmicama sa Obalom Slonovače i Meksika, uz neizostavnog kapitena Emira Spahića, testirao Seada Kolašinca i Tonija Šunjića.\nDobije li priliku u nedjelju na Maracani Bičakčić će imati posebno težak zadatak, jer će s druge strane biti Messi i društvo…\n“Imaju zaista paklen napad sa Messijem, Di Mariom i Aguerom. Stoga moramo biti disciplinovani u igri, jer samo tako imamo šanse da ostvarimo pozitivan rezultat. A, ubjeđen sam da s ozbiljnim pristupom možemo to napraviti”, smatra naš defanzivac, naglasivši da je odbrana Argentine slabija strana i da upravo tu trebamo tražiti našu šansu.\nPrema onome što smo vidjeli na jučerašnjem treningu, čini se da dilema oko sastava i nema. Bičakčić će vjerovatno ostati na klupi, a zadnju liniju ispred Begovića sačinjavat će Mujdža, Spahić, Kolašinac i Salihović. U veznom redu, kao i i prethodne dvije test utakmice bit će petorica igrača (Bešić, Pjanić, Hajrović, Lulić, Misimović), dok će najbliži golu biti Edin Džeko.\n“Bit ćemo fizički spremni za otvaranje Mundijala. Pripremali smo se mjesec, i bit ćemo u nivou Argentine, čak i spremniji od njih”, kazao je Hajrović, dodavši:\n“U pobjedama protiv Obale Slonovače, Meksika i Santosa sve je bilo OK. Ide nam dobro i nadam se da ćemo seriju nastaviti i protiv Argentine. Pametno ćemo ući u meč na Maracani i vjerujem da ćemo ostvariti dobar rezultat”, kazao je Izet Hajrović, dodavši da očekuje prolaz u drugi krug:\n“To bi bilo fenomenalno i mislim da je izvodljivo. Cilj nam je pokažemo šta znamo, a znamo mnogo. Znamo dovoljno za drugi krug”.\nOfanzivni veznjak u pripremnim utakmicama izborio se za mjesto u startnoj postavi. To ga čini sretnim, ne i nervoznim.\n“Bićemo možda malo nervozni kada istrčimo na Maracanu. To nam je prva utakmica na Svjetskom prvenstvu i normalno je da bude treme. Zaista, svi se radujemo meču sa gaučosima, jer je nastup na SP-u ostvarenje snova svih nas. No, najvažnije je da smo spremni, da razmišljamo pozitivno i tako ćemo ući u utakmicu. Daćemo sve od sebe, a očekujem i podršku navijača koja će nam biti itekako potrebna”, naglasio je Hajrović.\nReprezentativci BiH i danas će imati samo jutarnji trening, a nakon ručka planiraj je polazak za Rio de Janeiro, gdje će u nedjelju u ponoć po našem vremenu igrati historijsku utakmicu protiv Argentine.\nSalihović ranije napustio trening\nIako su na treningu od početka radili svi igrači, trening nije završio Sejad Salihović. On je na poluvremenu međusobne utakmice između plavih i narandžastih na poluvremenu napustio teren i to nakon razgovora sa doktorom Karabegom.\nPrema infomacijama iz naše medicinske ekipe Salihović će morati uraditi ultrazvuk, a ima problema sa stražnim mišićem lista, s obzirom na to da je trening kamp napustio sa ledenom oblogom.\nOpet doping kontrola\nNaši reprezentativci imali su i treću doping kontrolu. Nakon Sarajeva i Chicaga, zmajevi su potvrgnuti testiranju i u Guaruji. FIFA medicinski tim u našoj bazi pojavio se preksinoć i uzeo nalaze od svih reprezentativaca.\nIpak, prema informacijama iz našeg tabora, ovo nije ništa zabrinjavajuće, jer naši reprezentativci nisu koristili sredstva koja su zabranjena. Potvrda toga trebali bi uslijediti uoči utakmice sa Argentinom.


Vulin: Kurti je život posvetio “velikoj Albaniji” i mržnji prema Srbima\nMinistar odbrane Srbije Aleksandar Vulin izjavio je da je Aljbin Kurti život posvetio stvaranju “velike Albanije” i mržnji prema Srbima, i da on neće Srbe sa Srpske liste u “kosovskoj vladi”, već “privatne” Srbe koji su dobri samo njemu i lideru srpske opozicije Draganu Ðilasu.\n"Kada god pomislim da Šiptare ne može da predvodi veći ološ, oni me demantuju. Aljbin Kurti je život posvetio stvaranju Velike Albanije i mržnji prema Srbima i Srbiji. Jedini veći ološ od njega su Srbi u Beogradu koji pokušavaju da ga prikažu kao novog čovjeka", rekao je Vulin komentarišući izjavu Kurtija da ministar iz srpske zajednice u “kosovskoj vladi” ne mora da bude sa Srpske liste.\nVulin je istakao da Kurtiju nije mržnja nova, niti je on novi čovjek.\n"Kurti neće Srbe sa Srpske liste, on hoće privatne Srbe, one koji su dobri samo njemu i Ðilasu. Ološ koji je vrijeđao maloljetnu kćerku predsjednika Vučića mrzi Srbe zato što postoje, on hoće cjelovito Kosovo bez Srba. Neće da pregovara osim o nezavisnosti. Ako je tako, može odmah da se pozdravi sa nezavisnošću, to neće dočekati", poručio je Vulin u saopštenju za javnost.\nVulin: Država jaka koliko i vojska\nVulin: Ulagati u obuku i opremu, ali iznad svega obezbijediti mir\nĐokovićev posljednji pozdrav Miši Tumbasu: "Dizao je atmosferu i bio pravi simbol kluba"\nVatra progutala kuću: Stradalo troje djece, dvoje teško povrijeđeno\nItalija : Prvi put smanjen broj pacijenata na intenzivnoj njezi\nNovi Pazar: Virusom korona zaraženo dijete (8)\nCijela porodica zaražena virusom: Majka, otac i 11 djece u izolaciji\n4207 glasova 74%\n1515 glasova 26%


Život starih na društvenoj margini\nPritužbe starijih građana pokrajinskom obudsmanu nedvosmisleno ukazuju da značajan broj njih vodi nedostojanstven život na društvenoj margini, ali se uprkos tome i opadanju kvaliteta života, u relativno malom broju obraćaju institucijama nadležnim za ostvarivanje, zaštitu i unapređenje ljudskih prava.\nKako je Pokrajinski zaštitnik građana saopštio povodom 1. oktobra, Međunarodnog dana starijih osoba, oni koji im se ipak obrate tvrde da su dugo razmišljali da li da to učine usled svojevrsnog stida zbog sopstvenog položaja, ali i iz straha da će zbog toga trpeti neke “sankcije” od strane organa i ustanova na čiji rad imaju pritužbe.\nPodaci Ujedinjenih nacija tokom protekle decenije govore da je stanovništvo Srbije među pet najstarijih na svetu.\nProjekcije Republičkog zavoda za narednih 30 godina ukazuju da će se starenje stanovništva nastaviti i da će do 2041. godine preko jedne četvrtine činiti osobe starije od 65 godina.\nPosebno teška situacija biće u seoskim sredinama, dok će trendu starenja doprineti i konstantni odlazak pripadnica i pripadnika mlađih generacija, naročito radno sposobnog stanovništva u reproduktivnom dobu, iz sela u gradove ili u inostranstvo, saopštio je Pokrajinski zaštitnik građana.\nOmbudsman je saopštio da mu se najveći broj starijih osoba obraća tražeći pravni savet u vezi sa ostvarivanjem prava u oblasti socijalne i zdravstvene zaštite, penzijskog i invalidskog osiguranja, kao i načinima na koje mogu da ostvare određene pogodnosti prilikom plaćanja komunalnih usluga, poreza i drugih dažbina.\nNjihova obraćanja i pritužbe ukazuju na izuzetno nizak nivo prihoda i težak materijalni položaj starijih osoba, od kojih je značajan broj onih koji su u situaciji da na različite načine – finansijski, čuvanjem dece i obavljanjem kućnih poslova, uzgojem živine i stoke, voća i povrća u okviru domaćinstva – doprinose kućnom budžetu svoje dece i unuka. Zbog činjenice da su pogođeni siromaštvom i nemogućnošću da podmire nekada i svoje osnovne potrebe, pa čak i nasiljem u porodici, koje je u društvu još uvek svojevrsna tabu tema, značajan broj starijih osoba svoj društveni položaj i uslove života smatra teškim, lošim, pa čak i sramotnim.\nUprkos raznim vidovima usluga dostupnih u okviru sistema socijalne zaštite i pogodnostima koje se odnose na plaćanje pojedinih usluga od strane starijih lica, porodice u kojima su starije osobe u mogućnosti da koriste usluge domova za stare u okviru sistema socijalne zaštite su relativno malobrojne. Jedan od razloga za to je popunjenost kapaciteta ovih ustanova.\nStanje je poteklih godina donekle popravljeno licenciranjem određenog broja ustanova u privantom vlasništvu, kao i zatvaranjem izvesnog broja nelegalnih domova za smeštaj starijih osoba.\nMeđutim, broj onih koji sebi ne mogu da priušte ove usluge ili pomoć stručnih lica prilikom negovanja obolelih starijih osoba u kućnim uslovima i dalje višestruko prevazilazi broj onih koji to mogu, stoji u saopštenju Pokrajinskog obudsmana.\nOtežana dostupnost ili nedostupnost usluga sistema zdravstvene i socijalne zaštite usled nemaštine, fizičke nemogućnosti da se do njih dođe usled starosti i bolesti, obim i iznosi materijalne pomoći koji često ne podmiruju objektivne potrebe nege starijih lica, kao i loš socioekonomski položaj celokupnog stanovništva povećava izglede za ugrožavanje prava ove populacije, smanjujući ujedno i izglede da će se njihov, a samim tim i položaj njihovih porodica, u dogledno vreme promeniti na bolje.


Republika / ČANAK IZAZVAO POMETNJU U HIT TVITU! Verica Bradić odmah reagovala, prekinula razgovor i tražila objašnjenje za njegovo ponašanje\nnedelja, 9. 5. 2021.| 22:12\nGosti "Hit Tvita" večeras su Dragan Vasiljković, poznatiji kao Kapetan Dragan, predsednik Demokratske stranke Srbije Miloš Jovanović i lider Lige socijaldemokrata Vojvodine Nenad Čanak.\nKapetan Dragan na samom početku je komentarisao Dan pobede nad fašizmom i Dan Evrope, a tom prilikom istakao kako pobednici slave Dan pobede, a gubitnici Dan Evrope.\n- Pobednici slave Dan pobede, a gubitnici Dan Evrope. To je apsolutno jasno! - rekao je Kapetan Dragan na samom počeku, a svoj stav izneo je i Nenad Čanak:\n- Dan pobede nad fašizmom je izuzetno značajan, jer je ova zemlja platila veliku cenu kada je reč o fašizmu. Dan kada je svetsko zlo slomljeno se mora pamtiti i obeležavati - rekao je Čanak.\n- Ja nisam veliki optimista kada je EU u pitanju. Evropa i EU kakva se gradi i kako izgleda danas, nije nešto što već pružiti veliku nadu da će opstati - rekao je Jovanović.\nU jednom trenutku tokom izlaganja Dragana Vasiljkovića, poznatog pod nadimkom Kapetan Dragan, koji je govorio o trenutnoj geopolitičkoj situaciji u vezi sa Kosovom i položaju naše zemlje u svetu, začuo se smeh.\nNa ovo je reagovala voditeljka emisije Verica Bradić koja je upitala Čanka zašto se smeje.\nKada je Kapetan Dragan zavšio svoju analizu međunarodnog položaja Srbije, gde je između ostalog rekao da više nismo mali jer "nas Rusa i Kineza ima 1,5 i po", Verica Bradić je odmah razgovor preusmerila na Nenada Čanka od koga je tražila da obrazloži zašto se smejao.\n- Pa zato što ja kad slušam Kapetana, pošto se dugo znamo, znam da on veruje u svoje reči i takođe znam da je on vojnik kakav se retko pojavljuje na ovim prostorima. I zato mi je njegova nediplomatičnost simpatična - zaključio je Čanak.\nPolitika Pink Kapetan Dragan Miloš Jovanović Nenad Čanak Hit Tvit


Veštine poslovne komunikacije - dvodnevna radionica, Bački petrovac - Poslovne veštine Teodosijević\nVeštine poslovne komunikacije – dvodnevna radionica, Bački petrovac\n23. mart 2018. @ 16:30 – 20:00\n064 64 67 047\nVeštine poslovne komunikacije – dvodnevna radionica\nSvi smo svesni da nam od komunikacije sa klijentima i poslovnim partnerima zavisi da li ćemo i koliko poslovnih učinaka ostvariti. Dobri poslovni odnosi se stvaraju kroz dobru komunikaciju, gde često nije dovoljno samo poznavati sopstveni posao, nego je neophodno naći „zajednički jezik“ sa budućim ili postojećim klijentom, kako bismo ostvarili dugoročno poslovnu saradnju.\nDa biste povečali učinak i rezultate svih vaših kontakata i razgovora u poslovnom okruženju, posetite dvodnevnu radionicu Veštine poslovne komunikacije!\nNEKE OD VEŠTINA KOJE ĆETE SAVLADATI NA RADIONICI:\nKako voditi poslovne razgovore?\nKako nastupiti pred klijentima?\nKontrolisanje emocija i zadržavanje profesionalnog stava\nPrevazilaženje neprijatnih situacija u poslovnoj komunikaciji\nKako biti uspešan pregovarač?\nSticanje sigurnosti u javnom nastupu\nRadionica je namenjena poslovnim ljudima, bilo da su vlasnici preduzeća, menadžeri svih nivoa, ili komercijalistima, koji dolaze u direktni kontakt sa klijentima i poslovnim partnerima. Radionica je takoće korisna i pojedincima koji tek žele da stupe u poslovne vode.\nOvladavanje veštinama poslovne komunikacije nam daje veliku prednost u odnosu na našu konkurenciju, jer kroz ove veštine postajemo mnogo svesniji okruženja sa mojim komuniciramo i toga kako da potaknemo ljude da učine ono što mi želimo. Na radionici se direktno uči kako mnogostruko povećati učinak poslovne komunikacije i samim tim bolje realizacije poslovnih prilika.\nPoslovni i inovativni centar Bački Petrovac, Maršala Tita 20, Bački Petrovac.\nPrvi dan: petak 23. mart 2018. od 16:30 do 20 časova.\nDrugi dan: subota 24. mart 2018. od 10 do 14 časova.\nKurs je otvorenog tipa uz slobodno prijavljivanje, bilo da ste fizičko ili pravno lice. Dodatne informacije možete dobiti i prijavu izvršiti kod organizatora sa podacima na vrhu objave.\nTRENERI I PREDAVAČ:\nBoris Teodosijevic2018-03-19T12:02:25+01:0015.03.2018.|0 Comments


TopSpeed test: Volkswagen Golf Sportsvan 1.6 TDI\n16 Nov 2014 - 22:13 Predstavljamo Link\nGolf Sportsvan je novo ime, za relativno novu pojavu u Volkswagenovoj gami, a predstavlja prostraniju i komforniju verziju dobro poznatog aduta iz C segmenta\nJoš se sećam se onog Golfa koji je toliko porastao u visinu da više nije bio ni karavan, već je izašao iz svoje “golf klase” i postao MPV pod nazivom Golf Plus. Nego, zar Volkswagen nema Tourana za takve zadatke? Hmm, pa ima, ali i Golf Plus je sa povišenom pozicijom sedenja, nešto većim međuosovinskim rastojanjem i sličnim praktičnim detaljima, zvučao kao još bolje rešenje…\nA, šta je sad ovo? Još jedan predstavnik familije Golf, ali u verziji Sportsvan… Da, to je naslednik modela Golf Plus, koji zalazi u segment srednjih MPV-a. I to ne slučajno, jer upravo ova klasa vozila na evropskom tržištu beleži porast i gotovo svi veliki proizvođači u njoj imaju svoje predstavnike, a i oni koji ih nemaju, uveliko ih pripremaju.\nKompletan članak možete pročitati na sajtu Topspeed.telegraf.rs\nMajko moja, kakve cene "sportsvan"-a, čini mi se da je negde čak u rangu opel zafire, koja ipak "malo više" nudi od njega.\nI petostepeni menjač iz 1.6 TDI? Čemu? "Manje je više", kako bi to neki rekli?\nZnam da je ovde škoda povod za podsmeh, ali ću ipak reći da je ovaj 1.6 TDI sportsvan sa 5 MT menjačem u "baznoj" izvedbi skuplji od oktavije karavan 1.6 TDI 4X4 sa 6MT menjačem u najvišem paketu opreme, koji standardno ima neke elemente opreme koji su od "sportsvana" opcija čak i u najvišem Hihghline paketu (npr. ksenoni, senzor za kišu, automatska regulacija dugih svetala, autozatamnjenje i spoljnih i unutrašnjih retrovizora, krovni "gelenderi" ... ).\nDoduše, zahvaljujući nekim meni "bliskim ljudima", sve više sam u dilemi za kvalitet "škodilaka", na kom je to nivou? Hajd, 1.2 TSI, to su "rešili", zar ne? Ali, kada čuh da je jedan na 1,4 TSI nedavno menjao i glavu motora posle svega oko 23 kkm ...\nAutor moron 17 Nov 2014, 09:40


NVO traže da osuđenici za ratne zločine ne bude prevremeno pušteni na slobodu | Autonomija\nNVO traže da osuđenici za ratne zločine ne bude prevremeno pušteni na slobodu\n"Pozvati Vlastimira Đorđevića da iznese informacije o preostalim masovnim grobnicama u Srbiji"\nTrideset nevladinih organizacija iz Srbije i sa Kosova uputilo je danas otvoreno pismo predsedniku Međunarodnog rezidualnog mehanizma za krivične sudove sudiji Karmelu Ađijusu u kojem apeluju da nijedan osuđenik za ratne zločine, zločine protiv čovečnosti i genocid ne bude prevremeno pušten na slobodu ukoliko se nije javno obratio porodicama žrtava sa izjavom iskrenog žaljenja i iskazao spremnost da pomogne u otkrivanju počinilaca konkretnih zločina i otkrivanju masovnih grobnica.\n„Obraćamo vam se u vezi sa mogućim prevremenim puštanjem na slobodu Vlastimira Đorđevića, osuđenog na kaznu zatvora u trajanju od 18 godina za učešće u udruženom zločinačkom poduhvatu, koji je obuhvatio ubistva, deportacije, druga nečovečna dela i progone. Osuđen je za deportaciju najmanje 200.000 kosovskih Albanaca iz 13 kosovskih opština; ubistvo najmanje 724 Albanca; prisilno premeštanje tela ubijenih i njihovo sakrivanje u masovne grobnice na teritoriji Srbije. Žalbeno veće MKSJ je utvrdilo da je Đorđević, kao načelnik Resora javne bezbednosti Ministarstva unutrašnjih poslova Srbije, naložio da se tela kosovskih Albanaca pokopaju u masovne grobnice na teritoriji Srbije kako bi se uklonili dokazi o počinjenim zločinima, kao i da je ’jasno izdavao naređenja vezana za tajno postupanje sa telima, njihov prevoz i ponovno pokopavanje’”, navodi se u pimu.\nNevladine organizacije podsećaju da su do danas na teritoriji Srbije otkrivene masovne grobnice sa oko 950 tela kosovskih Albanaca, te da je sudbina još 1092 kosovska Albanca koji su nestali tokom oružanih sukoba na Kosovu i dalje nerazjašnjena.\n„Mi, nevladine organizacije za ljudska prava iz Srbije i sa Kosova, očekujemo od Vas da pozovete osuđenika Đorđevića da iznese informacije o preostalim masovnim grobnicama u Srbiji u kojima su pokopana tela ubijenih Albanaca, da iznese podatke o učesnicima ’dogovora’ i izvršiocima streljanja trojice braće Bitići/Bytyqi“, poručili su potpisnici.


Novi zakon doneo 20 kolektivnih ugovora - B92.net\nIzvor: Tanjug ponedeljak, 30.11.2015. | 19:38\n"Nakon donošenja izmena i dopuna Zakona o radu polovinom 2014. godine, Srbija je podigla socijalni dijalog na viši nivo. Održano je mnogo više sednica Socijalno-ekonomskog saveta na republièkom nivou i uz pomoæ Tvining projekta smo uspeli da osnujemo još oko 20 lokalnih socijalno-ekonomskih saveta", rekao je pomoænik ministra za rad Zoran Laziæ.\nOn je na konferencija "Kolektivno pregovaranje - izmeðu realnosti Srbije i vizije Evrope, koja je održana u Savezu samostalnih sindikata Srbije rekao da Ministarstvo za rad pokušava na svim nivoima, poslodavcima i zaposlenima, da ukaže da je socijalni dijalog kljuè rešavanja svih problema u radnim odnosima.\nLaziæ je rekao da je od usvajanja izmena i dopuna Zakona o radu bio zakljuèen i kolektivni ugovor za hemiju i nematal, ali da ga je, nažalost, Unija poslodavaca Srbije otkazala i pre nego što je poèeo da se primenjuje.\n"Srbija prati praksu EU u toj oblasti. To je naša obaveza, da se usklade radni odnosi sa evropskom regulativom i praksom", naglasio je pomoænik ministra.\nLaziæ je poruèio da treba što više razgovarati u okviru socijalnog dijaloga, ali ne samo na republièkom veæ i na nivou preduzeæa i lokalnih samouprava.\n"Treba da održavamo seminare, radionice i treninge za poslodavce i zaposlene, da ih ubedimo da socijalnim dijalogom i kolektivnim pregovaranjem možemo da ostvarimo blagostanje u radnim odnosima, a onda i cele naše privrede", istakao je on.\nKako je rekao, socijalni dijalog je jedan od najvažnijih faktora za blagostanje svakog društva, a jedan od njegovih najvažnijih segmenata je kolektivno pregovaranje.\nNa konferenciji su uèestvovali i predstavnici SSSS, UGS Nezavisnost, Unije poslodavaca Srbije i Privredne komore Srbije i tom prilikom su predstavnici Saveza samostalnih sindikata Hrvatske predstavili iskustva u toj zemlji i bazu podataka kolektivnih ugovora.\nSekretar Veæa SSSS Zoran Mihajloviæ i potpredsednik te sindikalne organizacije Duško Vukoviæ su poruèili da socijalni dijalog i kolektivno pregovaranje treba podiæi na viši nivo u Srbiji i upozorili da u privatnom sektoru gotovo da nema kolektivnih ugovora.\nOni kažu da je ta oblast u Srbiji i dalje na poèetku razvoja i podseæaju da je u Srbiji socijalni dijalog i kolektivno pregovaranje poèelo da se razvija još posle Prvog svetskog rata.\nPredstavnik Radnièke komisije Sspanije Luis Fernardo Peres Pena se ukljuèio preko video linka i poruèio da ljudsko dostojanstvo i kvalitet rada moraju biti na prvom mestu, a ne samo otvaranje radnih mesta.\nAna Miliæeviæ Pezelj iz SSS Hrvatske je rekla da na ovim prostorima još ne postoji kultura pregovranja i da socijalni dijalog i kolektivno pregovaranje treba da "živi" ne samo kada ima novca, jer je njegov smisao rešavanje problema.


Premijer Krivokapić posjetio Herceg Novi – Prioriteti preispitivanje privatizacija HTP „Boka“ i bolnice „Meljine“ – Portal Herceg Novi\nPremijer Krivokapić posjetio…\nPremijer Krivokapić posjetio Herceg Novi – Prioriteti preispitivanje privatizacija HTP „Boka“ i bolnice „Meljine“\nFoto: Vlada CG/B.Čupić\nTokom sastanka sa predsjednikom Opštine, Stevanom Katićem i njegovim saradnicima istaknuto je da su prioritet Vlade Crne Gore preispitivanje privatizacija HTP “Boka” i Bolnice Meljine, decentralizacija i unaprijeđenje uslova za funkcionisanje lokalnih samouprava, kao i uspješna realizacija projekata koji su u najboljem interesu grada i države.\n-Interes nam je da podignemo kvalitet života. Karakter pomenutih problema je takav da zadire u potrebe života građana i investitora, jer naša zemlja teži da u ekonomskom dijelu preporodi dosadašnji pristup. Investitori su nam potrebni da bi nam pomogli da podignemo kvalitet života i naravno da se obezbijedi zapošljavanje mladih ljudi koji su kompetentni, kako bi ostajali ovdje u ovom divnom gradu i čitavoj Crnoj Gori doprinosili njenom razvitku, poručio je premijer Krivokapić.\n-Ova Vlada želi da riješava probleme, da rezultat bude mjera njenog djelovanja, a da zadovoljstvo građana bude primarno, poručio je Krivokapić.\n-Razgovarali smo prije svega o pitanju brojnih loših privatizacija koje nismo mogli da riješimo kada je u pitanju prethodni period, i zaista mi je drago da se već krenulo u rješavanje brojnih i nagomilanih pitanja, rekao je Katić, dodavši da ovo nije problem samo u Herceg Novom, već i u drugim crnogorskim opštinama.\nOn je dodao da je jedna od tema razgovora bilo i učešće Vlade u pitanju ukidanja putarine na putu Meljine-Sitnica, što je prepoznato kao dugogodišnji problem, jer kako je kazao Katić, ne može biti na ponos gradu i državi plaćanje putarine za dio magistralnog puta. Opština Herceg Novi će tim povodom obnoviti dopis koji je već upućivan prethodnoj Vladi koja nije imala sluha za riješavanje tog pitanja. Predlog Opštine je da se u budžetu za 2021. godinu opredijeli oko 4 miliona eura za otplaćivanje koncesije.\nSastanku su prisustvovali saradnici Premijera, šefica Kabineta Ivana Malović i savjetnik Ananije Jovanović, a u ime Opštine Herceg Novi: predsjednik Skupštine opštine Nikola Samardžić, potpredsjednici Opštine Miloš Konjević i Vesna Samardžić, glavni administator Nenad Đorđević i savjetnik predsjednika Jovan Subotić.\nTags: Opština HNZdravko Krivokapić


Srpkinja je bila i te kako utučena zbog neuspeha u Tokiju, jer je sigurno da ni ona sama nije verovala da će se vratiti u Srbiju bez medalje.\nIpak, dva dana posle te borbe za odličje, kada je završila kao četvrta, Ivana je smogla snage da se oglasi na društvenim mrežama.\n- Poslednje 2 godine su bile pravi izazov da se istraje u olimpijskom snu uz slomljenu kost u stopalu i povrede. Tokom zimske sezone, Tokio se činio kao nemoguća misija, ali potreba za doslednosti snu i istrajavanju u lošim trenucima kao nasleđe i potvrda mlađim generacijama da će te prilike hiljadu puta sažvakati i pljunuti na pod upravo "gejm čejndžer" situacije - započela je Ivana svoj opis u fotografiju iz Tokija i dodala:\n- Sport je za mene oduvek bio i biće pozornica gde se oblikuješ kao čovek pa onda kao takmičar, daješ sve od sebe u svim sferama rada i života, poštuješ tuđ rad koliko i svoj, odmeravaš svoje sportske sposobnosti uz sve propratne faktore, a ne mesto gde lečiš svoje komplekse. Iz nekog sna ne želiš da se probudiš, iz nekog jedva čekaš ali jedna stvar im je zajednička - proći će.\nNa kraju se zahvalila svima koji su bili uz nju i bodrili je, a onda iskoristila i popularnu frazu iz engleskog jezika.\n- Hvala vam svima puno na podršci. Moja uverenja o onome sto radim i na koji način, uvek ce biti višestruko veća od svake sumnje koja se ispreči i zato - show must go on - napisala je Ivana.\nPodsetimo, posle sjajnog nastupa u kvalifikacijama, Ivana je u dramatičnom finalu ostala na šest centimetra do bronze, a devet do zlata.\nOd Ivane (6,91m) su bolje rezulate imale, pobednica Malaika Mihambo iz Nemačke (7.00m), Britni Ris iz SAD (6,97m) i Eze Brum iz Nigerije (6,97m).\nVIDEO Trojka Ane Dabović koja je preokrenula utakmicu


Razgovor Roberta Kirkmana i Frenka Milera vodi se na temu kreativnosti i ideja.\nFrenk Miler, autor naslova kao što su Grad Greha, 300, Povratak Mračnog viteza, duboko je uticao na američke stripove spajanjem najrazličitijih inspiracija (američki pulp, evropski strip) u jedno kreativno rešenje. Kirkman predstavlja novu generaciju američkih pisaca stripova i iskoristio je strip kao osnovu za stvaranje uspešnih franšiza poput The Walking Dead, Invincible i Outcast.\n„Odakle potiču vaše ideje? Kirkman pita Milera na početku intervjua. „Iz svega, odgovara Miler,„ iz istorijskih činjenica, izvori inspiracije su beskrajni“.\nPročitajte: Preminuo Žika Bogdanović: Njegovi tekstovi obogaćuju i najnovija izdanja…\nKirkman i Miler su razgovarali o strip crtačima kojima se dive, saradnji sa crtačima i genezi njihovih najvažnijih dela. Kirkman je takođe pohvalio The Spirit, filmsku adaptaciju stripa Vila Ajznera u režiji Frenka Milera (koji je bio neuspešan pred publikom i kritičarima) zbog predlaganja nove slike i vizuelnog stila, “za kojim bioskop ima veliku potrebu”.\nKirkman je takođe otkrio kako je nastao njegov strip Pesma Zaborava (Oblivion song), a to se desilo kada je neko izjavio ,,Voleo bih da vidim kako Džek Kirbi crta Betmena. Kako bi on to napravio?”\nTags: frenk miler, intervju, razgovor, robert kirkman\nPrevious Pravila za korišćenje beležnice smrti! (Peti deo)\nNext Zašto su strip negativci uglavnom zelene i ljubičaste boje?


Običaji širom sveta\nIrska: Plesom protiv uroka\nU Irskoj, kada mlada i mladoženja plešu, mlada mora da stoji stabilno sa obe noge na podujimu sve dok ples traje. Po irskom folkloru zle vile će doći i oboriti je ukoliko bude suprotno.\nIndija: Lepa umetnost\nU Indiji pred venčanje , žene se okupe kako bi se tetovirale i to traje satima dok njihova koža ne bude obojena kanom. Lepa umetnost na koži traje dve nedelje posle venčanja, obično ih ne prepravljaju.\nPeru: Slobodne dame\nU Peruu, svadbena torta se služi sa ‚lažnom burmom na sredini torte. Dama koja dobije deo torte sa burmom je sledeća na redu da se uda.\nRumunija: Mladoženjina žrtva\nGosti na venčanju prave plan kako da otmu mladu, kada to urade traže otkupninu od mladoženje . Tipični zahtevi? Nekoliko boca dobrog pića, ili ako stvarno žele da se mladoženja potrudi, onda peva ljubavnu pesmu pred svim gostima na svadbi!


24.06.2017 u 12:29\nPEŠAVAR – U dva vezana bombaška napada na severozapadu Pakistana poginulo je 55 ljudi, čime je broj žrtava ukupno tri odvojena napada u istom danu u toj zemlji povećan na 73, a nekoliko osoba je u kritičnom stanju, saopštili su danas pakistanski zvaničnici. Stanovnici Pakistana koji su se pripremali za kraj muslimanskog meseca posta Ramazana u žalosti su zbog napada koji su se dogodili u petak. Sunitska ekstremistička grupa Laškar-e-Jhangvi preuzela je odgovornost za dvostruki bombaški napad na pijacu u gradu Paračinar koji je pretežno naseljen šiitima. Zdravstveni zvaničnici su naveli da je 261 osoba primljena u bolnicu u Paračinaru zbog povreda zadobijenih u eksploziji, dodajući da su 62 žrtve eksplozije u kritičnom stanju. Još 14 osoba je poginulo u petak u samoubilačkom\n17.04.2017 u 17:56\nUhapšena uoči samoubilačkog napada na crkvu u Pakistanu\nISLAMABAD - Pakistanska vojska uhapsila je ženu koja je trebalo da izvrši samoubilački bombaški napad na hrišćansku zajednicu za vreme uskršnjeg slavlja, izjavio je danas portparol šefa vojske. Vojska je ženu identifikovala kao Norin Legari, studentkinju medicine koja je odrasla u gradu Hajderabad, prenosi Rojters. Kako se navodi, isečak snimka priznanja emitovan je u vestima. Ona na snimku izjavljuje da je učestvovala u planiranju napada na jednu crkvu na Uskrs i da je putovala iz Hajderabada u Lahor i radila sa dvojicom muškaraca. „Oni su imali dve jakne (napunjene eksplozivima) i četiri ručne bombe, a jakne je trebalo da budu iskorišćene za napad na neku crkvu na Uskrs, a ja sam trebala da budem bombaš samoubica. Ali je policija 14. aprila uveče upala u naše skrovište”, rekla je\n02.04.2017 u 13:07\nU Pakistanu 20 ljudi otrovano pa pobijeno noževima i palicama\nISLAMABAD - Najmanje 20 osoba je mučeno i ubijeno, dok su četiri povređene danas u pakistanskom svetilištu Sufi, saopštila je policija dodajući da se sumnja da su napad izvršili domar Abdul Vahid i njegovi saučesnici. Prema navodima policije, zločin su počinili muškarci palicama i noževima, a među ubijenima su i četiri žene, preneo je AFP. Do sada je uhapšeno troje osumnjičenih, uključujući i domara svetilišta. Šef lokalne policije Šamšir Džoja rekao je da se sumnja da su žrtvama, čija je odeća pocepana i krvava, pre ubistva data otrovna sredstva. „Sumnjamo da su žrtvama dati opijati pre nego što su ubijene, ali sačekaćemo izveštaj forenzičara da bismo potvrdili te sumnje”, dodao je on. Motiv napada nije poznat, ali pojedini zvaničnici kažu da je glavnoosumnjičeni imao mentalnih problema,\n13.02.2017 u 18:50\nU napadu bombaša samoubice u Pakistanu 13 mrtvih\nLAHOR - U eksploziji koja se dogodila u pakistanskom gradu Lahor poginulo je najmanje 13 osoba, dok su 83 ranjene, saopštili su policijski zvaničnici. Glavni inspektor policije u provinciji Pendžab kazao je da je među poginulima i pet policajaca, koji su bili među učesnicima protesta na koje je bomba bačena. Prema njegovim rečima, to je bio „samoubilački bombaški napad”. „Bombaš samoubica je aktivirao u bombu u trenutku kada su se pregovori između policije i učesnika protesta uspešno privodili kraju”, rekao je on. Talibanska grupa Jamat ur Arar preuzela je odgovornost za napad i najavila i nove napade. Sve se odigralo kada je muškarac na motoru uleteo u grupa hemičara i farmaceuta protestovala zbog dopune zakona kojim se uređuje prodaja droge. Kako se navodi, među ubijenima su i\n05.02.2017 u 16:23\nNajmanje 67 žrtava lošeg vremena u Avganistanu i Pakistanu\nKABUL/ISLAMABAD - Najmanje 54 osobe nastradale su tokom tri dana obilnih snežnih padavina u Avganistanu, dok je u u susednom Pakistanu poginulo 13 osoba u snežnim lavinama i usled jake kiše „Do sada, 54 osobe su stradale, a 52 su povređene u snežnim lavinama i usled ledenog talasa u 22 provincije”, rekao je portparol Ministarstva za prirodne katastrofe Mohaman Omar Mohamadi za AFP. Prema njegovim rečima, snežne lavine uništile su na desetine kuća i dovele do blokade puteva u centralnim i severoistočnim provincijama Avganistana, preneo je AFP. Uništeno je 168 kuća, precizirao je on. Avganistanski zvaničnici strahuju da bi broj poginulih mogao da poraste jer spasilačke ekipe tek treba da stignu do područja koja su najviše pogođena lošim vremenom. Najmanje 18 osobe je poginulo\n05.12.2016 u 09:37\nISLAMABAD – U požaru u luksuznom hotelu Regent Plaza u pakistanskom gradu Karačiju nastradalo je najmanje 11 osoba, dok su desetine povređene. Vatra je izbila u prostorijama kuhinje u prizemlju, a gosti su ostali zarobljeni na gornjim spratovima, objavio je list Doun na engleskom jeziku. List je objavio da je povređeno najmanje 65 ljudi pozivajući se na navode neimenovanog lekara iz najveće bolnice u Karačiju. Hotel ima više od 400 soba, a na objavljenim snimcima vidi se kako gosti hotela vezanim čaršavima spuštaju niz prozore sa viših spratova dok dim ispunjava hotel. Gradonačelnik Karačija Vasem Ahtar rekao je da uzrok požara nije poznat. Mnoge zgrade u Pakistanu ne ispunjavaju zdravstvene i sigurnosne standarde, dok su vatrogasne službe često opreljene lošom i\n24.10.2016 u 22:21\nTalačka kriza u policijskoj akademiji u Pakistanu\nISLAMABAD - Nepoznati napadači upali su u policijsku akademiju u pakistanskom gradu Kveta, u kojem se, prema procenama, u tom trenutku nalazilo između 200 i 500 kadeta. Lokalni mediji izveštavaju da u napadu ima žrtava i da je najmanje šest kadeta povređeno, preneo je sajt RT. Na lice mesta su stigle bezbednosne snage i policija i ogradili to područje, dok se unutar zgrade čuje pucnjava, izvestila je pakistanska televizina SAMAA. „U akademiju je kroz zadnji ulaz upalo pet do šest terorista”, izjavio je portparol lokalne vlade Anvar ul Hak Kakar. On je naveo da su napadači „otišli pravo u spavaonicu” akademije, gde obično boravi 200 do 250 policijskih kadeta. Jedan svedok napada je za lokalnu televiziju rekao da su napadači otvorili vatru čim su upali u akademiju. Neki od\n18.09.2016 u 14:00\nIndijski ministar odbrane: Pakistan je teroristička država\nSRINAGAR - Indijski ministar unutrašnjih poslova, Radžnat Sing, nazvao je Pakistan „terorističkom državom” nakon napada na vojnu bazu u indijskom delu Kašmira. „Pakistan je teroristička država, tako ih treba identifikovati i izolovati”, rekao je Sing, koji nije direktno optužio Pakistana za napad, navodi AFP. Indijski premijer Narendra Modi zavetovao se da će biti kažnjeni odgovorni za, kako je rekao, „odvratni” i „kukavički” napad na vojnu bazu u oblasti Kašmira kojim upravlja Indija i u kojem je ubijeno 17 vojnika. „Snažno osuđujemo kukavički teroristički napad u Uriju. Uveravam naciju da oni koji stoje iza ovog odvratnog napada neće proći nekažnjeno”, napisao je Modi na Tviteru. U napadu ekstremista na sedište jedinicie indijske vojske u blizini granice sa Pakistanom


City :: Koncerti :: Koncert Dolčezin put u Nišu / print=true\nHome | Kultura | Koncerti | Koncert Dolčezin put u Nišu\nKoncert Dolčezin put u Nišu\nDela Vivaldija, Hendla, Šuberta, Lista i drugih kompozitora pred niškom publikom izvešće Duo Dolčeza u okviru obeležavanja 10 godina svog umetničkog rada. Koncert Dolčezin put održava se u utorak, 21. marta, u dvorani Simfonijskog orkestra Niš, od 20 sati.\nSopran Anita Ferlež Eraković i pijanistkinja Slobodanka Pajić ljubiteljima klasike poznatije kao Duo Dolčeza proslaviće jubilarnu prvu deceniju postojanja u Nišu.\n„Srećno odabran naziv dua govori o skladu i harmoniji dveju umetnica koje misle, dišu i muziciraju kao jedno, bojeći i dočaravajući notni tekst ličnim emocijama, zasnovanim na ljupkosti, umilnosti i senzualnosti. Repertoar dua Dolcezza čine Lied, solo pesme domaćih kompozitora iz doba romantizma, dela savremenih autora, kao i popularne arije iz operske literature“, rekli su u NKC-u organizatori koncerta.\nOve mlade muzičarke na svom nastupu ugostiće i Anu Veličković Igić na flauti, Miloša Mijatovića na klarinetu, tenora Sašu Arsenkova, a kao uvodničarku Natašu Tasić.\nKarte po ceni od 250 dinara prodaju se u Simfonijskom orkestru, dok je za studente cena na ulazu 200 dinara.


Инсталација Данијеле Димковић у Галерији модерне уметности: ЛОГОРСКИ УНИВЕРЗУМ – Паланачке новине\nOtvorena u četvrtak, 13. jula, instalacija Danijele Dimković, predavača na Fakultetu primenjenih umetnosti u Beogradu – predstavila je u Galeriji moderne umetnosti novo sagledavanje teme holokausta.\nPodstaknuta instalacijom Jevrejskog muzeja u Berlinu, u kojoj ogroman prazan prostor i metalni zvuci koji odjekuju svedoče o užasu «logorskog univerzuma», Danijela Dimković gradi prikaz holokausta odustajući od dokumenata i fotografija, ponirući u suštinu «istrebljenja», koje svedoči o naličiju evropske civilizacije. Strogi geometrijski oblici na fotografijama suočeni su sa zarđalim, oštrim metalnim formama – materijalizaciji čiste, «umivene» kulture, koja se ispostavlja kao plodno tlo za zločin.\nTaj «geometrijski izloženi svet», harmonija umetnosti, ti skladno komponovani delovi prostora slike, kada «siđu sa platna» postaju opasni predmeti, čija korozija i oštre ivice istovremeno potvrđuju onu Adornovu konstataciju da je celokupna evropska kultura posle holokausta obično smeće, odnosno da se i u najčistijoj umetnosti skriva ideologija.\nInstalaciju u Gleriji moderne umetnosti otvorila je Slavenka Čišić Urošević.\nNext story Konferencija za medije povodom uklanjanja lipa u ulici Vuka Karadžića: BIĆE ZASAĐENO 48 NOVIH STABALA\nPrevious story DESETKOVANA SEDNICA RAJŠTAGA MUNICIPALA – Prljankovil. (Analiza kakvu želim da vidim, a nema je nigde!)


Na snazi NOVE MJERE U SRPSKOJ: Od danas nastava na daljinu, zatvoreni ugostiteljski objekti, ustanove kulture | Glas Banja Luke - Nezavisni online magazin\nNa snazi NOVE MJERE U SRPSKOJ: Od danas nastava na daljinu, zatvoreni ugostiteljski objekti, ustanove kulture\nBANJA LUKA, 22. marta – U Republici Srpskoj od danas je na snazi novi set mjera sprečavanja širenja virusa korona u zajednici koji će važiti do 29. marta.\nZabranjen je rad ugostiteljskim objektima za ishranu i piće, uključujući objekte koji posluju samostalno ili u okviru drugih objekata u kojima se obavlja privredna djelatnost, benzinske stanice i drugo. Dozvoljene su šalterske usluge.\nUgostitelji koji posluju u ugostiteljskom objektu za smještaj mogu bez vremenskog ograničenja pružati usluge smještaja, a usluge ishrane i pića od 6.00 do 22 časa samo gostima kojima pružaju usluge smještaja.\nU periodu od 6 do 21 časa dozvoljava se vršenje usluge dostave hrane i pića, kao i šalterska prodaja hrane i pića bez mogućnosti konzumiranja u i ispred ugostiteljskog objekta.\nDo 29. marta zabranjuje se prodaja alkoholnih pića svim privrednim subjektima od 22 do 6 časova.\nDragstori mogu raditi isključivo putem šalterske prodaje od 22 do 6 časova.\nPrethodni članakRepublički štab donio NOVE MJERE: U Srpskoj se zatvaraju škole, kafići, tržni centri i frizerski saloni na sedam dana\nNaredni članak“Obećavam ugostiteljima da će im institucije Srpske pomoći” Višković APELUJE na solidarnost i poštovanje mjera


Još jedan produkt SRPSKE PAMETI! Ova mašina OLAKŠAVA ŽIVOT u doba korone čak i kad putujete! (FOTO, VIDEO) | Mondo Portal\nMasina za maske Srbija koronavirus Masina za maske 365 ADS aerodrom Nikola Tesla\n27. septembar, 06:38\nJoš jedan produkt SRPSKE PAMETI! Ova mašina OLAKŠAVA ŽIVOT u doba korone čak i kad putujete! (FOTO, VIDEO) 3 Podeli Podeli na facebook Podeli na twitter Podeli na viber Pošalji na mail\n06.08.2020. / 17:05 17:13\nAutor Marko Čavić 06.08.2020. / 17:05 17:13\nSmislili i napravili "mašinu za maske", koja radi bez kontakta.\nIzvor: Tanjug/Nikola Anđić 1\nIzvor: Tanjug/Nikola Anđić 2\nIzvor: Tanjug/Nikola Anđić 3\nIzvor: Tanjug/Nikola Anđić 6\nIzvor: Tanjug/Nikola Anđić 7\nPrva mašina koja bez kontakta sasvim u skladu sa zaštitom od korone isporučuju maske putnicima na Aerodromu Nikola Tesla rezultat je rada domaće pameti okupljene u firmi 365 ADS gde su 90 procenata njenih delova smislili i sami proizveli.\n"Trebalo nam je 30 dana da napravimo mašinu, koja može da radi na glas, sa pola metra ili metar distance. Druga opcija je da se sa metar do metar i po podignete desnu ruku i onda upravlja mašinom preko pokreta ruke", rekao je u izjavi za Tanjug Nikola Vučićević iz 365 ADS.\nNe podnose Huawei |\nZa svaki slučaj i oni, koji se ne snalaze bez kontakta na mašini je i mali ekran na dodir koji se UV zracima konstantno dezinfikuje kako bi, ipak stigli do maske. Mašina je postavljena pre početkom avgusta, jedina je u Srbiji, a sada je u test fazi. Ova firma dobila je na početku podršku Fonda za inovacione delatnosti i napravila kabine za dezinfekciju. "Prilikom pravljenja kabine pošto su lanci snabdevanja bili prekinuti nabavili smo mašine, kojima sve potrebne delove, koje ne možemo da nabavimo - možemo da napravimo. Za kabine su tokom maja i juna stale porudžbine, a videli smo svetski trend za mašine za maske. Naša mašina za razliku od svetskih radi bez kontakta", kaže on.\nIako 365 ADS za svoje proizvode potroši uglavnom po petnaestak dana mašina za maske odnela je čitav mesec. "Želeli smo da napravimo nešto drugačije, delova nije bilo, pa smo izmislili mehanizam, koji izbacuje maske jer je sa njima problem što se zaglavljuju. Mašina je domaći izum koji ćemo pokušati u narednim mesecima i da patentiramo", kaže on.\nFleksibilna firma talentovanih ljudi isporuku mašina za maski već je dogovorila za nekoliko tržnih centara. "Ako postoji interes lokalne zajednice pokušaćemo i po gradu. Sa povećanjem obima saobraćaja, možda i više aparata na aerodromu".\n"Marketing i organizacija događaja stoje, pa smo se preorjentisali, već smo pravili vending mašine, ali sa velikim ekranima na dodir. Napravili najveći hologram u Srbiji 2019. godine, koji je bio četiri kvadratna metra. Dosta inovativnih stvari smo napravili ali je ova mašina do sada najkomplikovanija", ističe on.\nMašina ne mora biti samo za maske, jer može da isporuči bilo koji proizvod bez ograničenja veličine, pa su planovi da bude razvijana u naredna 2-3 meseca. Ova firma razvija i uređaj za dezinfekciju, koji će raditi čim se u njega gurnu ruke - bez kontakta. "Otprilike 7,5 hiljada puta može dezinfikuje samo sa jednim punjenjem. Napravili smo i tunel za dezinfekciju maski i telefona i sad planiramo da i njega do kraja razvijemo", zaključuje Vučićević.\nKako se vama čini ova mašina?\nNovi uređaji |\ninovacije tehnologije srbija koronavirus zaštita\nHahahahah srpske pameti. Koliki smo mi kompleksaši bukvalno je uvredljivo.\n06.08.2020. / 19:54\nDajte bre ljudi kada cemo da izmislimo nesto sto ne postoji u svetu i da kazemo e ovo je inovacija. Ovakvih aparata sam video po celom svetu. Tako su isto oni klinci dobili od drzave ogromne pare da proizvedu onu masku koja je komedija... Odes na aliexpress i nadjes deset puta bolje maske... Dosta vise o velicanju domaceg i preterivanju. Hvalimo se necim sto svet ima decenijama unazad i zovemo to nekom pamecu i slicno.\n06.08.2020. / 23:03\n@mirko Tesko da ovo postoji "decenijama" kad virus postoji tek godinu i mozda malo vise. Ako radi kako kazu, tj beskontaktno (u sta sumnjam), to je dobar izum. Problem je sto ljudi koji dodju na aerodrom vec u 99% slucajeva imaju maske pa im ne treba ovakav aparat. Verovatno bi bilo bolje ostavljati to ispred.


Uljanovski automobilski zavod (UAZ) praviće električne automobile - Portal Iz Prve Ruke\nUljanovski automobilski zavod (UAZ) praviće električne automobile\nRuski proizvođač automobila Uljanovski automobilski zavod (UAZ) odlučio je da neke modele automobila elektrifikuje.\nKompaniji, koja nema iskustva u proizvodnji električnih automobila bila je potrebna pomoć partnera iz Češke.\nUskoro će UAZ potpisati novi ugovor sa češkom kompanijom „MV Motors“ u skladu sa kojim će dobiti dostup njenim tehnologijama.\nPlan je da se automobili izvoze u inostranstvo, a za sada nema informacija kakva je perspektiva ovih modela i koja će biti cena.\nMarka „MV Motors“ je postala poznata 2018. godine, kada su predstavili svoj električni kupe „Luka EV“ u stilu 1950-ih.\nSaradnja sa UAZ-om je zvanično objavljena u februaru 2020. godine, prenosi Sputnjik.\nČesi su na bazi američkog „Hantera“ napravili električni terenac i nazvali ga „MVM Spartan“.\nPredviđeno je da automobil bude orijentisan na evropsko, pre svega britansko tržište. Plan je bio da iste godine počne i prodaja, ali je odložena zbog pandemije.\nZa sada su napravljena samo dva prototipa, od kojih se jedan se nalazi u Rusiji i učestvovao je na proslavi posvećenoj 80. godišnjici kompanije UAZ.\nPlan je da se u Rusiji prodaje model „E-Hanter“.\nModel je zadržao originalnu karoseriju i pogon na sva četiri točka sa nižim stepenom prenosa, ali umesto motora sa unutrašnjim sagorevanjem dobio je elektromotor od 120 kilovata i 600 Nm.\nMotor se sastoji od 28 baterija od 150 ampera po satu (62,16 kilovata po satu), za sat vremena može da se napuni 80 procenata baterije, kojom može da pređe oko 180 kilometara, mada se smatra da može maksimalno da pređe 245 kilometra, navodi Sputnjik.\nMaksimalna brzina „MVM Spartan“, kao i „Hantera“ je 130 kilometara na sat.\nPovezane temeČeškaMV MotorsRusijasputnjikUljanovski automobilski zavod\nAnglela Merkel posle posete Beogradu odlazi u Tiranu\nOdbojkaši Srbije na Svetskom prvenstvu\nFabriku Beohemiju preuzela češka kompanija\nFilmovipre 31 minut


AVDO AVDIĆ OTKRIVA NOVI SKANDAL; PET MILIONA OTIŠLO U DIM: Tužilaštvo BiH i UIO izgubili 53 tone duhana! | Slobodna Bosna\nDirektor UIO Miro Džakula potvrdio nestanak 53 tone duhana koji je pronađen tokom pretresa u firmi Bosanac d.d. Orašje. SIPA u maju prošle godine obavijestila Sud BiH da nema duhana. Istragom rukovodio državni tužilac Oleg Čavka. Vrijednost nestalog duhana najmanje šest miliona maraka


Naslovna Info Srbija Kakva će biti nastava na fakultetima – tri scenarija za oktobar (VIDEO)\nKakva će biti nastava na fakultetima – tri scenarija za oktobar (VIDEO)\nPostoje tri scenarija kako će izgledati nastava na univerzitetima ove godine. Prvi je klasična nastava kao što je do sada bila, drugi je tzv. hibridni scenario gde će predavanja biti onlajn organizovana a praktična nastava u manjim grupama i treći scenario je kompletna onlajn-nastava.\n„Ono što možemo da kažemo, ako bi epidemiološka situacija bila kao danas, najverovatniji scenario je hibridni. Onlajn-predavanja i rad sa malim grupama studenata uz maksimalne mere zaštite. To će predstavljati dodatni napor za nastavni kadar, jer će grupe biti znatno manje nego što su do sada bile, udvostručiće se“, objašnjava profesor Bulat.\nDosta studenta se žalilo da su im profesori pred kraj ove godine bili nedovoljno dostupni, da su im slali samo power point prezentacije i da nisu bili tu za njihova pitanja. Na pitanje da li studenti imati nekome da se požale, profesor Petar Bulat kaže da su se čula uglavnom negativna iskustva.\n„Tokom čitavog perioda vanrednog stanja, govorim o Univerzitetu u Beogradu, imao sam redovne kontakte sa kolegama koji su prodekani za nastavu. Imali smo nedeljno i dvonedeljno sastanke i diskutovali o problemima. Tu se uočava da je 80-90 posto nastave bilo bez problema. Ne možemo da kažemo da nije bilo problema. Bilo je problema, ali ono što je doprlo do javnosti jeste tih 10 posto“, naglašava prodekan za nastavu Beogradskog univerziteta.\n„Poseban problem su brucoši. Oni sada dolaze na fakultet, a u stvari ne dolaze. Dolaze u onlajn-okruženje, nemaju nikakvo iskustvo prethodno sa fakultetom i onlajn-predavanjima. Fakulteti se pripremaju za to da ih nekako uključe u onlajn-nastavu na pravi način i da deca shvate značaj toga“, kaže Bulat.\n„Studiranje nije samo puko učenje. To je poseban oblik sociološkog razvoja naših budućih intelektualaca“, ističe Bulat.\n„Otkako je krenula epidemija, mi lekari smo se prosto srodili sa maskama i nemam nikakvo razumevanje za one koji je ne nose. Dešava se na dežurstvu da neka od koleginica ne nosi masku i imam običaj da ih poprskam alkoholom za dezinfekciju ruku. Dešava se, ali zaposleni u zdravstvenim ustanovama jako vode računa o nošenju maski“, kaže Bulat.\n„U ovim toplim izgubi se po par litara tečnosti. Posle relativno kratkog boravka u skafanderu, nema tačke na odeći, koja je ispod skafandera, da nije mokra od znoja“, napominje doktor Bulat.\n„Ja sam lekar specijalista medicine rada. Nisam baš obučen za rad sa pacijentima u kovid bolnici. U prvom momentu je bilo dosta izazova, međutim, zahvaljujući konsultantu koga imamo sa Infektivne klinike, vrlo brzo smo svi imali problem“, dodaje Bulat.\nPrethodni tekstRaspored sahrana – utorak (11.08.)\nSledeći tekstPucnjava ispred Bele kuće, Tramp odveden sa konferencije za štampu\nPetaci dobijaju prvi digitalni udžbenik